RTS :: Američki portal: Srbija postigla zapaženi uspeh u vakcinaciji protiv kovida 19\nKoronavirus u Srbiji Američki portal: Srbija postigla zapaženi uspeh u vakcinaciji protiv kovida 19\nnedelja, 09. maj 2021, 12:07 -> 12:19\nSrbija je postigla zapaženi uspeh u vakcinaciji svog stanovništva protiv koronavirusa, ponajviše zahvaljujući isporukama vakcina iz Kine i Rusije, navodi američki portal PBS.\nDok se brojne zemlje sveta dovijaju kako da obezbede dovoljne količine vakcina za svoje građane, u Srbiji se imunizacija sprovodi čak sa četiri vakcine: kinskim "Sinofarmom", ruskim "sputnjikom V", "Astra-Zenekom" i "Fajzer-Biontek" avakcinom.\nMeđu prvima su se vakcinisali ministri, kaže se u autorskom članku na američkom portalu PBS i podseća da se premijerka Ana Brnabić vakcinisala "Fajzer-Biontek" vakcinom, ministar unutrašnjih poslova Srbije Aleksandar Vulin ruskim "sputnjikom V", a ministar zdravstva Zlatibor Lončar kineskom vakcinom.\nVakcinacija u Srbiji je besplatna za sve punoletne građane i obavlja se na brojnim punktovima za vakcinaciju u Beogradu i drugim srpskim gradovima, a prema zvaničnim podacima vlade, dnevno se vakciniše od 7.000 do 10.000 ljudi širom zemlje.\nSrbija je prva evropska zemlja u kojoj je odobrena upotreba kineske vakcine "Sinofarm" i već do početka marta u Beograd je stiglo oko dva miliona doza vakcina iz Kine, što je značajno više nego što su mogle da isporuče zapadne farmaceutske kompanije, ali i Rusija, tradicionalni istorijski saveznik Srbije, navodi portal.\nZahvaljujući nabavci kineskih vakcina Srbija je već do sredine marta uspela da vakciniše više punoletnih osoba od bilo koje druge zemlje članice EU, pa je tako stopa vakcinacije u Srbiji dvostruko viša nego u Španiji ili u Nemačkoj, a Srbija je po uspešnosti i efikasnosti programa imunizacije stanovništva četvrta najuspešnija zemlja na svetu, iza Izraela, Velike Britanije i SAD, podseća se u članku objavljenom na portalu PBS.\nDo marta u Srbiju nije stigla ni jedna doza "zapadnih" vakcina iz međunarodnog programa Kovaks već su desetine hiljada doza "Fajzer-Biontek" i "Astra-Zenekinih" vakcina isporučene na osnovu ugovora koje je potpisala vlada u Beogradu.\nKineski predsednik Si Điping nazvao je kineske vakcine "javnim dobrom" i Kina je do marta ove godine izvezla svoje vakcine u 25 zemalja sveta.\nSrbija je postala svojevrsna odskočna daska za nastup Kine na širem evropskom tržištu, a saradnja između dve zemlje nije ograničena samo na vakcine, jer Beograd i Peking sarađuju i na velikim projektima u Srbiji, kao što su izgradnja brze pruge koja se većim delom finansira kineskim kreditima i trebalo bi da bude završena do 2024. godine.\nU okviru privredne saradnje sa Kinom u Srbiji se grade putevi i mostovi, a na nedavno održanoj konferenciji za novinare predsednik Srbije Aleksandar Vučić najavio je nove infrastrukturne projekte, prenosi PBS.\nSrbija je do kraja marta uspela da vakciniše sa obe doze vakcine 17 odsto svoje populacije i ukoliko bude postala prva evropska država koja je uspela da sprovede potpunu imunizaciju svog stanovništva, biće to velikim delom i zahvaljujući bliskoj saradnji sa Kinom, zaključuje se u članku američkog portala PBS.


BOKSER KOJI SE SUMNJIČI ZA UČEŠĆE U UBISTVU BIZNISMENA SLAVIŠE KRUNIĆA OSTAJE U PRITVORU | Hayat.ba\nBOKSER KOJI SE SUMNJIČI ZA UČEŠĆE U UBISTVU BIZNISMENA SLAVIŠE KRUNIĆA OSTAJE U PRITVORU\nBokser Rodoljub Gajić (35) iz Banja Luke, koji je sumnjiči da je učestvovao u likvidaciji biznismena Slaviše Krunića i njegovog pratioca Žarka Pavlovića iz Pala, kao i ranjavanju Gorana Ilića, produžen je pritvor za još dva mjeseca.\nOdluku o produženju pritvora bišem radniku „Sektor Sekjuritija“ donio je Vrhovni sud Republike Srpske.\n– Gajić će iza rešetaka ostati do 10. januara iduće godine, u slučaju da mu se ne produži pritvor – potvrđeno je za Radiosarajevo.\nKrunić, biznismen iz Banja Luke koji je zbog svojih stavova o Bosni i Hercegovini bio omiljen u cijeloj državi, ubijen je 22. aprila, zajedno sa pratiteljem Pavlovićem, iz automatskih pušaka u sačekuši u blizini imanja u Glamočanima kod Laktaša.\nU razmjeni vatre ubijen je i osuđivani kriminalac Željko Kovačević iz Banja Luke.


„Informativni mediji – informisana javnost“\nHome»Aktuelno»„Informativni mediji – informisana javnost“\nBy Milica Branković 10/10/2018 Nema komentara2 Mins Read\nDokumentarni serijal „Informativni mediji – informisana javnost“, u produkciji Media i reform centra Niš, kroz tri epizode govori o tome koliko građani u Srbiji razumeju značaj informisane javnosti, kao i slobodne i objektivne štampe. U vreme kada je sve više medija, a sve manje vesti, ljudi dobijaju mnogo informacija, pa se dešava da budu zbunjeni, dezinformisani ili čak obmanuti. „Ozbiljnost situacije“ potvrđuje i postepeno uvođenje medijske pismenosti u obrazovni sistem u Srbiji.\nSerijal između ostalog govori o tome koliko su na medijskoj sceni Srbije prisutne lažne vesti, koji uticaj imaju na publiku, da li se brže šire putem tradicionalnih ili takozvanih novih medija, kako se država bori sa lažnim vestima, ali i daje preporuke kako da građani na pravi način shvate medijske poruke.\nPrva epizoda serijala „Mediji između istine i interesa“ govori o lažnim vestima u domaćim medijima, zašto nastaju i kako su se upotrebljavale kroz istoriju.\nDruga epizoda, „Balansiranje istine – regulative i evropske prakse“, govori o primerima lažnih vesti u svetu, o zakonskim regulativama koje se bave lažnim vestima, ali i daje preporuke kako da građani prepoznaju vesti koje nisu istinite.\nU trećoj epizodi serijala, pod nazivom „Društvene mreže u vrtlogu informacija“, obrađuje se uticaj društvenih mreža na svakodnevni život, odnosno pitanje koliko smo svesni posledica koje na realni svet ostavlja virtuelni.\nDokumentarni serijal „Informativni mediji – informisana javnost“ realizovan je uz podršku Ambasade SAD u Srbiji. Producent serijala je Danijela Vučić, izvršni producent Tatjana Đukić, scenario i režiju uradile su Tatjana Đukić i Sonja Urošević. Snimatelji su Bojan Ranđelović i Vladica Damjanović, montažer Dragan Petrović, dizajner grafike Nikolica Ranđelović, a glumac i narator Davorin Dinić.\n„Novinar ne prosleđuje, već proverava informaciju“ Novinarska profesija gubi smisao invazijom lažnog izveštavanja Tatjana Vehovec – Na društvenim mrežama svaki korisnik je medij Dobar novinar ne podleže dejstvima spin doktora\nAmbasade SAD u Srbiji društvene mreže lažne vesti Media i reform centar Niš


Tekst objavljen: 26.01.2017 11:08\nDolar je pao na sedmonedeljni minimum u odnosu na korpu valuta u sredu, zbog zabrinutosti da se predsednik SAD-a, Donald Tramp, previše fokusirao na protekcionizam i izolacionizam a nedovoljno na politiku rasta.\tNajveći rast među glavnim valutama ostvarila je funta, koja je skočila iznad nivoa od 1,26 dolara prvi put u poslednjih šest nedelja.\nDolarski indeks, koji meri vrednost dolara u odnosu na korpu šest drugih glavnih valuta pao je pola procenta na 99,835 poena, što je najniži nivo od 8. decembra, što znači da je gotovo 4,0 procenta niži u odnosu na 14-godišnji maksimum zabeležen na početku 2017. godine.\nAustralijski dolar je oslabio čak 0,8 procenata, pošto kvartalna i godišnja inflacija nisu ispunile očekivanja, obnavljajući nadu za još jednim smanjenjem kamatnih stopa.\nAustralijski dolar, koji je sledio kretanja na tržištu hartija od početka novembra, a i dalje je ispod prošlogodišnjeg maksimuma, trgovao se na 0,7560 američkih dolara, što ja za 0,3 procenata niže.\nDomaće međubankarsko devizno tržište otvorilo se u sredu na nivou od 123,75/124,05. Tokom prepodnevnog dela trgovanja dinar je oslabio na 123,80/124,10, uz fluktuacije od pet para.\nObim zabeležen na međubankarskom tržištu do 12,30 časova iznosio je tri miliona evra po prosečnom kursu od 123,9437. Tokom popodnevnog dela trgovanja nije bilo promena. Tržište se zatvorilo na 123,75/124,05.\nObim na međubankarskim prekonoćnim pozajmicama (BEONIA) iznosio je 1.930 miliona dinara na nivou od 2,70 do 2,92.


Potpisan Ugovor o izgradnji prve faze brze ceste Sarajevo-Goražde - BHRT\nYou are here: Home / BiH / Potpisan Ugovor o izgradnji prve faze brze ceste Sarajevo-Goražde\n22.09.2018. By Off 418\nU Goraždu je danas potpisan Ugovor o izgradnji tunela Hranjen, najvažnijeg objekta na trasi buduće brze ceste Sarajevo – Goražde,koji će izvesti sarajevska firma Euro Asfalt, a vrijednost prve faze radova je 81.899.883 BAM .\nU Vladi Bosansko-podrinjskog kantona (BPK) Goražde danas je potpisan Ugovor o izgradnji prve faze brze ceste Sarajevo – Goražde: probijanje glavne i servisne cijevi i izrada primarne podgrade cestovnog tunela Hranjen, u vrijednosti od 81.899.883 BAM, s rokom izgradnje od 36 mjeseci.\nUgovor su potpisali direktor JP Autoceste Federacije BiH Adnan Terzić i direktor Euro-Asfalta d.o.o. Sarajevo Hamed Ramić, kao izvođač radova.\nOvom činu pored ostalih prisustvovali su i premijeri Federacije BiH i BPK, Fadil Novalić i Emir Oković, ministar komunikacija i prometa BiH Ismir Jusko i generalni direktor BH Telecoma Mirsad Zaimović.\nVrijednost radova je 81.899.883 BAM sa uračunatim PDV-om, a sredstva u visini od 70 miliona KM su osigurana Odlukom Vlade Federacije BiH iz akumuliranih dobiti BH Telecoma, dok su ostatak vlastita sredstava JP Autoceste FBiH.\nDirektor JP Autoceste FBIH Adnan Terzić izrazio je zadovoljstvo što se na ovaj način ozvaničio početak realizacije, kako je rekao, jednog dijela ozbiljnog projekta, koji puno znači za građane ovog kantona, ali i Federaciju BIH\nBanjaluka: Svečano otvoreni sjeverno krilo i centralni blok UKC 22.09.2018.\nPDP: Potreban ekonomski stabilan i demografski održiv sistem 22.09.2018.


Portal Telegraf je 29. januara objavio tekst pod naslovom „Dr Nestorović upozorava koji lek nikako ne smete davati deci kada imaju jako visoku temperaturu”.\nfakenews.rs / Jelena Jovović\nDajući savete o tome kako i kada skidati temperaturu kod dece dr Branimir Nestorović iznosi tvrdnju da je paracetamol 27. januara u Kaliforniji stavljen na listu kancerogenih supstanci, za šta je Tragač ustanovio da je neistina.\nIsti lekar, gostujući u vestima TV Prve 30. januara, slučaj dalje elaborira ovako: „Taj Savet, to su u stvari ovi što se bave ekologijom, oni su to izučavali. Imaju tu listu negde, oko 900 ima tih potencijalnih kancerogena… 132 studije je država Kalifornija angažovala eksperte da pregledaju, većina studija je pokazivala dosta toksičnih efekata.\nNeke su bile i okej, nisu pokazivale efekte. I oni su preporučili da se u stvari praktično on stavi na listu potencijalnih kancerogena. Što nije mnogo iznenađujuće jer je paracetamol dobijen iz čađi…“.\nParacetamol (Acetaminophen) trenutno nije na ovoj listi. Njegov status za eventualno uključivanje na listu je trenutno u razmatranju. Posao procene i dodavanja novih hemikalija na listu obavlja ekspertska Komisija za identifikaciju kancerogena (The Carcinogen Identification Committee, CIC).\nKancelarija za procenu opasnosti štetnih materija je pripremila dokumet – Dokazi o kancerogenosti paracetamola – koji zapravo predstavlja pregled istraživanja koja su se bavila utvrđivanjem povezanosti upotrebe ovog leka i javljanja karcinoma.\nRezultati nekih od predstavljenih istraživnja zaista pokazuju da postoji statistički značajna povezanost između uzimanja ovog leka i javljanja nekih tipova karcinoma, dok rezultati nekih drugih istraživanja govore suprotno.\nAutori ni na jednom mestu ne navode tačan broj jednih ili drugih, niti navode zaključak sličan Nestorovićevom da је „većina studija pokazivala dosta toksičnih efekata”.\nOno što treba imati na umu jeste da su se sva istraživanja realizovana na ljudima bavila istraživanjem povezanosti uzimanja paracetamola i različitih tipova karcinoma, a između povezanosti i kauzalnosti se ne može staviti znak jednakosti.\nNeki istraživači nisu držali pod kontrolom druge varijable koje bi mogle da doprinesu njegovom javljanju (pušenje, gojaznost, konzumacija alkohola…), što smanjuje stepen poverenja u interpretaciju dobijenih rezultata.\nParacetamol, naravno, ima svojih neželjenih dejstava. Dr Nestorović s pravom pominje njegovu hepatotoksičnost; postoji mogućnost javljanja poremećaja krvi i limfnog sistema, poremećaja imunog sistema i drugih dejstava. Upozorenje se nalazi u svakom pakovanju ovog leka i treba ga pažljivo pročitati, a deci ga davati u skladu sa preporukama pedijatra.\nDa je moguće lečiti decu na osnovu uopštenih saveta dovoljan bi nam bio jedan TV pedijatar.\nPreuzeto sa: fakenews.rs\ndjeca Dr Nestorović kancerogeno lista lijekova medicina paracetamol pedijatar zdravlje


"Najviši interes Srba je mir i ništa drugo sem toga nam nije potrebnije u ovom trenutku. Mir i opstanak i ostanak na vašim ognjištima", poručio je u predsednik Srbije Aleksandar Vučić u Severnoj Mitrovici nakon sastanka sa predstavnicima Srba. Vučić je u subotu boravio u zvaničnoj poseti Kosovu, četiri dana nakon ubistva istaknutog lidera kosovskih Srba Olivera Ivanovića.\nPrethodno je Vučić na Tehničkom fakultetu u Severnoj Mitrovici, gde je imao višečasovni sastanak sa lokalnim Srbima, rekao da zvanični Beograd očekuje od kosovskih institucija da obave posao u slučaju Ivanovićevog ubistva.\n„Želeli bismo ne samo da razmenjujemo informacije nego da učestvujemo u istrazi. Što se Srbije tiče, za nas nije važno da li je ime ubice i nalogodavaca srpsko ili albansko ili nekog stranca. Prema počiniocima i nalogodavcima neće biti milosti“, rekao je Vučić.\nOn je pozvao kosovske Srbe da puste političare da probleme rešavaju politikom i razgovorima.\n„Ja znam da vi to ne želite, ali ja vas molim da nas pustite da ne koristimo nikakvo oružje. Bolje da ja razgovaram sa Tačijem, da ne znam ko razgovara milion puta sa Haradinajem, nego da i jedan metak bude ispaljen bilo gde“, rekao je Vučić, dodavši da politika Srbije „mora da bude politika mira sa Albancima“.\nPredsednik Srbije u domu kulture u Lapljem Selu pet sati je razgovorao sa građanima koji su u ovo mesto kod Gračanice došli sa teritorije čitavog Kosova. Iz Štrpca je došlo 10 autobusa, rekao je jedan od meštana,a došli su autobusi i iz ostalih delova Kosova. Građani su se uglavnom žalili na komunalne probleme, nedostatak zdravstvenog kadra, nezaposlenost i materijalnu situaciju.\nVučić je tokom dana položio venac na mestu na kojem je 16. januara ubijen lider kosovskih Srba Oliver Ivanović u Severnoj Mitrovici. U pratnji sa prvim čovekom Srbije su bili i direktor Kancelarije za Kosovo Marko Đurić i direktor Bezbednosno-informativne agencije (BIA) Bratislav Gašić.\nDelegacija iz Beograda na čelu sa Vučićem posetila je u popodnevim satima jednu srpsku porodicu u Gračanici. On je potom obišao manastir Gračanica, gde mu je domaćin, kao i tokom prepodneva u Banjskoj, bio vladika Teodosije.\nPosetu Kosovu Vučić je počeo u manastiru Banjska na severu Kosova, odakle je poručio da će Srbija dati sve od sebe da sačuva mir, da će učiniti sve da viševekovne razmerice sa Albancima reši, da obezbedi trajnost mira i sigurnost za svaku srpsku i svaku albansku proodicu.\n"Došao sam da razgovaram sa našim narodom o bezbednosti. O tome koji organi mogu da ima tu bezbednost garantuju", rekao je Vučić u Banjskoj.\nInače, Policija Kosova demantovala je vest iz srpskih medija da je u blizini Lapljeg Sela, gde će u subotu boraviti predsednik Srbije, pronađeno oružje kod lica albanske nacionalnosti i da su oni privedeni. Opširnije o tome OVDE.\nVučić je tokom posete istakao i da je značajno da se pronađu novi mehanizmi za borbu protiv kriminala i korupcije u sopstvenim redovima.\n"Došao sam da poručim Albancima da, iako neretko imamo različite interese, Srbija želi mir i da ćemo učiniti sve da rešimo viševekovne razmirice i da obezbedimo bezbednost za svaku srpsku i svaku albansku porodicu", rekao je Vučić.\nPredsednika Srbije je u manastiru Banjska dočekao vladika Teodosije\nPredsednika Srbije su u manastiru Banjska dočekali vladika Teodosije, kao i šef Kancelarije za Kosovo Marko Đurić. Vučićev dolazak ispraćen je zvonjavom crkvenih zvona.\nPo naredbi glavne direkcije policije, regionalna direkcija policije sever sačinila je operativni plan posete koji će se sprovoditi,a koji predviđa angažovanje većih broja policijskih službenika na sprovođenju plana, kaže Bojić.\nPrema saznanjima RSE, za neke institucije na Kosovu koje su na budžetu Republike Srbije u subotu važi radna obaveza, tako da bi zaposleni trebalo da prisustvuju skupu u Severnoj Mitrovici.\nGrađani na severu uglavnom nisu bili raspoloženi da komentarišu Vučićevu posetu. Oni koji su pristali, navode da je ova poseta potrebna za srpski narod na Kosovu. Govore Miodrag Dragosavac i Miodrag Nedeljković.\nGrađani Severne Mitrovice o Vučićevom dolsaku\nOvo je sedma poseta Vučića Kosovu u poslednjih pet godina,a prva u svojstvu predsednika Srbije.\nPodsetimo, 16. januara ubijen je Oliver Ivanović, lider Građanske inicijative "Sloboda, demokratija, pravda", u ranim jutarnjim satima ispred svoje kancelarije u Severnoj Mitrovici, a za počiniocima se još uvek traga. Kako je obdukcija pokazala, upucan je sa šest metaka u leđa.\nIstog dana su obustavljeni pregovori Beograda i Prištine u Briselu koji su prethodno bili stopirani 13 meseci.\nPredsednik Srbije je nakon hitne sednice Nacionalnog saveta za bezbednost saopštio da se ubistvo Ivanovića tretira kao teroristički akt i zatražio od kosovskih vlasti da Srbiji dozvole da učestvuje u istrazi ubistva.


Informacije o ključnim platformama za autore kampanja iz Srbije na jednom mestu\nIzbor platforme za pokretanje crowdfunding kampanje jedna je od odluka koju je neophodno doneti na vreme. U prethodnom periodu pratili smo novine koje se tiču rada nekih platformi, navodili prednosti određenih platformi i pisali o promenama na tržištu platformi. Dok smo pružali podršku različitim kampanjama iz Srbije i regiona koje su koristile različite platforme, prikupljali smo različita iskustva autora kampanja. U odnosu na dostupne informacije i iskustva, razdvojili smo ključne prednosti i mane različitih platformi.\nKako bi autorima kampanja u Srbiji olakšali izbor platforme, sastavili smo listu relevantnih platformi koje oni mogu da koriste pod različitim uslovima. Neke platforme su direktno dostupne autorima kampanja iz Srbije, neke traže posrednike ili postavljaju posebne uslove za pokretanje kampanje. Sve te informacije sada su dostupne na stranici crowdfunding platforme, koja je dostupna na našem sajtu.\nPredstavljene platforme naravno nisu sve koje su dostupne, ali su jedne od najpopularnijih koje pružaju najbolju uslugu i korisničko iskustvo autorima kampanja. Ove platforme pokrivaju različite modele crowdfunding-a, a neke su specijalizovane za oblasti kao što su nauka ili humanitarni rad. Zainteresovani autori kampanja iz Srbije će lako naći odgovarajuću platformu za sebe, ili bar dobiti ideju u kom pravcu treba da razmišljaju prilikom izbora platforme na kojoj će pokrenuti svoju kampanju.\nSvaka navedena platforma ukratko je opisana i navedene su njene ključne prednosti i mane. Takođe, za svaku platformu postoji i informacija o naknadi koju autorima kampanje naplaćuje za korišćenje. Spisak platformi nije konačan i biće dopunjen, a u odnosu na promene uslova korišćenja platformi menjaće se i njihove prednosti i mane.\nMeđusobno nadmetanje postojećih platformi širilo je spektar usluga koje pružaju, pa tako neke danas nude pravno savetovanje, podršku u razvoju same kampanje, posebnu mrežu potencijalnih backer-a ili različita softverska rešenja koja olakšavaju vođenje kampanje. Sa druge strane, mane platformi često su visoki troškovi korišćenja, uslovi neophodni za pokretanje kampanje i najčešće nedostatak direktne dostupnosti autorima kampanja iz Srbije.\nOva informativna stranica našeg sajta autorima kampanja biće još jedan vredan resurs u planiranju kampanje, uz već postojeću Bazu znanja koja sadrži tekstove i video-sekciju.


Lufthansa poklanja vaučer od 2400 dinara tokom jeseni i zime - Aviatica\nLufthansa poklanja vaučer od 2400 dinara tokom jeseni i zime\nPočela je još jedna velika promocija - Lufthansa sve do februara poklanja vaučere u vrednosti od 2400 dinara za putovanja po Evropi.\nJesen i zima su idealna godišnja doba za obilazak evropskih gradova. Vreme je da isplanirate svoje naredno putovanje i nadamo se da će vas promocija Lufthanse inspirisati da izaberete nešto po vašoj želji.\nAko želite što pre da krenete na put iz Lufthanse vam preporučuju Frankfurt ili Minhen, gradove sa direktnom avionskom vezom sa Beogradom. Preko ova dva grada možete stići i do mnogo drugih zanimljivih destinacija. Da li ste bili u živopisnoj i dinamičnoj prestonici Nemačke – Berlinu?\nMožda biste posetili Hamburg, grad sa najviše mostova u Evropi na obali Elbe. Uz Lufthansu možete da idete i južnije do katalonske prestonice Barselone ili veličanstvenog Madrida. Slušajte fado u Lisabonu, glavnom gradu Portugala u kome su zime veoma blage i prijatne!\nBilo koji od ovih gradova kao i mnogo drugih u Evropi stoji vam na raspolaganju za ispunjenje svojih želja. Lufthansa će vam pokloniti vaučer u vrednosti od 2.400 dinara za svako putovanje koje izaberete. Vaučer možete preuzeti sve do 16. februara 2018, i iskoristi ga za putovanja unutar Evrope sve do 16. maja 2018.\nVaučer se može iskoristiti za umanjenje cene aviokarte za sva putovanja koja počinju u Srbiji i koje u celosti obavlja Lufthansa ili Lufthansa City Line. Požurite, preuzmite ovde svoj poklon jer je broj poklon vaučera ograničen.\nViše o Lufthansinim destinacijama koje mogu da Vas inspirišu na putovanje možete naći na našem sajtu . Kada izaberete svoju destinaciju na lh.com možete da rezervišete vašu kartu.\nVažna napomena: Promocija Lufthanse je objavljena na sajtu Aviatica kao plaćeni PR tekst. Aviatica ne snosi odgovornost za iznete uslove promocije i eventualne greške u tekstu i savetujemo putnicima da se pre kupovine detaljno raspitaju o svim pravilima aviokompanije.


NE SME DA POGLEDA ŠAULIĆE: Pogledajte trenutak kada Šabanov ubica ulazi u sudnicu! Skriva lice, a evo šta je izjavio – Live News\nSuđenje za ubistvo Šabana Šaulića danas se održava, a optuženi je u sud stigao skrivajući se od svih.\nPorodica poginulog kralja narodne muzike Šabana Šaulića konačno je izašla pred sud u Nemačkoj kako bi se po prvi put susrela lice u lice sa njegovim ubicom, Alsinom Leventom.\nCela porodica Šaulić, ali i porodica preminulog klavijaturiste Kerić,kako bi dočekala pravdu, i to na krsnu slavu Šabanove udovice Gordane.\nOvo suđenje izazvalo je veliku pažnju javnosti, toliko da je sud dobio rekordan broj prijava za akreditaciju predstavnika kako nemačkih medija, tako i medija iz okolnih država.\nTrenutak kada optuženi Levent Alsin izazvao je posebnu pažnju javnosti, jer se on sve vreme skrivao kako mu niko ne bi uslikao lice.\nOn je kasnije izjavio da je morao da se skloni od javnosti jer su srpski mediji objavili njegove fotografije sa punim imenom, pisao je list “Vestfalen Blat”.\nPogledajte kako je izgledao trenutak kada Levent ulazi u sudnicu:\nLevent je prvi saslušan u sudnici, a na pitanja tužioca uglavnom je odgovarao njegov advokat. Sam optuženi je često odgovarao da se ne seća okolnosti nesreće ili da “ne zna”. Advokat porodice Šaulić protestovao i tražio da optuži direktno odgovara na pitanja, prenosi DW na srpskom.\nAdvokat optuženog rekao je da njegov štićenik neće odgovarati na ta pitanja. Državno tužilaštvo izrazilo je sumnju u spremnost optuženog da kompletno razjasni okolnosti tragedije.\nPodsetimo, pevač narodne muzike Šaban Šaulić poginuo je u februaru 2019. godine, u stravičnoj saobraćajnoj nesreći do koje je došlo tako što je pijani vozač udario od pozadi auto u kome je bio Šaulić. Nakon završenog nastupa u Bilefeldu, gradu na severpoistoku Nemačke, Šaban je sa muzičarima otišao u hotel kako bi pokupio stvari, a nakon toga se zaputio u aerodrom u Diselodorf, gde je imao let za Beograd.\nNedaleko od grada gde je nastupao ispred njih se dogodio saobraćajni udes te je ta deonica puta bila zatvorena, a oni su bili prisiljeni da se zaustave ispred samog mesta nezgode.\nDEJAN POSLAO VAŽNU PORUKU PORODICI, TIČE SE DALILE: Sve je otkriveno, voditelj u nevjerici! (VIDEO)


Specijalističke konferencije - Profesionalni Upravnik\nSPECIJALISTIČKE KONFERENCIJE – Tematske specijalističke konferencije na kojima se obrađuje više stručnih tema od strane kompetentnih predavača i mogu biti organizovane od naše firme ili drugih partnera vezano za ovu delatnost.\nDruga konferencija o primeni Zakona o stanovanju i održavanju zgrada u praksi „Inicijativa za kvalitetnije stanovanje“, trebala se održati 28. 06. 2019. u Privrednoj Komori Srbije. Kako nam javljaju kolege iz Udruženja „Inicijativa za kvalitetnije stanovanje“ pripreme za 2. konferenciju se nastavljaju i o novom terminu pravodobno će nas izvestiti.\nPodsećamo, Prva konferencija o primeni Zakona o stanovanju i održavanju zgrada u praksi održana je u Beogradu, 14. novembra 2017. godine u organizaciji Privredne komore Srbije i Udruženja INICIJATIVA ZA KVALITETNIJE STANOVANJE, uz medijsku podršku REPRESENT d.o.o. i tehničku podršku LCS Soft d.o.o. (Više o Prvoj konferenciji potražite OVDE)\nViše detalja u kontaktu na e-mail: info@lcssoft.rs ili info@profesionalni-upravnik.info


Dan online - Politika: Litvanija podržava pregovore sa EU - 2020-02-21\nPolitika NA OTVARANJU KONZULATA U VILNJUSU SAOPŠTENO\nSa ceremonije otvaranja Litvanija podržava pregovore sa EU\nCrna Gora može da računa na podršku Litvanije u procesu pregovora sa Evropskom unijom (EU), poručio je litvanski ministar vanjskih poslova Linas Linkevičijus u razgovoru sa crnogorskim kolegom Srđanom Darmanovićem.\nDarmanović je juče boravio u radnoj posjeti Litvanijji, gdje je u Vilnjusu otvorio konzulat Crne Gore.\nOsim sa Linkevičiusom, on se sastao i sa predsjednikom parlamenta Litvanije Viktorasom Pranckijetisom i predsjednikom Odbora za evropske poslove te države Gediminasom Kirkilasom. Kako je saopšteno iz Ministarstva vanjskih poslova, tokom sastanka sa Linkevičijusom istaknuto je savezništvo Crne Gore i Litvanije u okviru NATO-a i partnerstvo u procesu evropske integracije i izražena zajednička spremnost za intenziviranje političkog dijaloga.\nDarmanović je čestitao domaćinima 30 godina nezavisnosti i istakao da će otvaranje prvog diplomatskog predstavništva Crne Gore u regionu Baltika doprinijeti produbljivanju zajedničkih veza i saradnje, sa fokusom na oblast ekonomije.\nKako je saopšteno iz ministarstva, tokom sastanka Darmanovića sa Pranckijetisom apastrofirana je uspješna saradnja predstavničkih tijela Crne Gore i Litvanije, dok je tokom razgovora sa Kirkilasom ukazano na značaj nastavka politike proširenja EU na Zapadni Balkan.


Pčelarska incpekcija kod Ane Brnabić – Balkanekspresrb.rs\nPčelarska incpekcija kod Ane Brnabić\nPredsednica Vlade Republike Srbije Ana Brnabić primila je danas predsednika i sekretara Svetske pčelarske federacije „Apimondija“, Filipa Mek Kabea i Rikarada Janoni Sebastinija, koji borave u Beogradu od 29. avgusta do 1. septembra.\nNjihova poseta deo je redovne procedure inspekcije naših kongresnih kapaciteta, izložbenog i hotelskog smeštaja u okviru kandidature Saveza pčelarskih organizacija Srbije (SPOS) za domaćina Kongresa Apimondije u Beogradu 2021. godine.\nBrnabić je danas dočekala najviše predstavnike Svetske pčelarske organizacije, zajedno sa ministrom poljoprivrede, šumarstva i vodoprivrede Branislavom Nedimovićem i na sastanku zvanično prenela podršku Vlade Srbije kandidaturi SPOS-a. Odluka o tome ko će biti domaćin Kongresa 2021. godine, biće doneta na Kongresu Apimondije, koji se održava u Turskoj 3. oktobra na kome učestvuje ministar poljoprivrede kako bi preneo podršku Vlade kandidaturi SPOS-a.\nPredsednica Vlade izrazila je zadovoljstvo radom Saveza, i prenela svoju ideju da SPOS učestvuje u obuci drugih poljoprivrednih asocijacija i zadruga u Srbiji, kako bi im preneo pozitivna iskustva.\nSPOS gradi sopstveni pogon za plasman meda svojih članova na teritoriji opštine Rača, koja je na javnom nadmetanju organizovanom od strane SPOS-a ponudila najbolje uslove od svih lokalnih samouprava koje su se prijavile. „To je primer dobre prakse kako se uspešno objedinjuje zadrugarstvo, regionalni razvoj i preduzetništvo. Vlada Srbije uložiće napore da podstakne i druge da se udružuju na slične načine i da zajedničkim inicijativama doprinesu ekonomskom rastu, kako pojedinačnih sektora, tako i čitavih industrija, što će se pozitivno odraziti na lokalni ekonomski razvoj“ izjavila je predsednica Vlade. „SPOS je primer i drugim poljoprivrednim udruženjima kako se sistematski radi na očuvanju sigurnosti i bezbednosti svojih proizvoda koji se plasiraju na tržište“ dodala je predsednica Vlade Ana Brnabić.(Press Vlada)♦\nTagsAna Brnabić pčelari\nRim: migranti u zapeljenim stanovima mafije


Svakodnevni stres rešavaju šetnjama, vožnjom biciklama, plivanjem, preko zime skijanjem. Jasmina naglašava da su fizički veoma aktivni i to je ono što ih najviše opušta od stresa.\n– Volimo i film, a ponajviše druženje sa prijateljima i mladim ljudima sa idejama i inicijativama za nove poslove i poduhvate.\nJedno drugome su uvek bili velika podrška. Na pitanje u kojim segmentima života se najviše dopunjuju i da li je tajna osnova uspešnog braka i uspešnog posla u neku ruku ista, dr Knežević kaže da su ljubav i podrška najvažniji za bilo koji uspeh.\n– Moj suprug je moja najveća podrška, ljubav, inspiracija… Smatram da je, kao i izbor profesije, tako i izbor životnog partnera od krucijalne važnosti za srećan i uspešan život. Kada se tu kockice spoje, sve je lakše, jer ljubav, plemenitost i razumevanje, rešavaju i najteže probleme. U svemu sam imala njegovu podršku, bez obzira da li je to bila poslovna odluka ili izbor haljine.\nIzbor profesije i izbor životnog partnera su od krucijalne važnosti za srećan i uspešan život\nVizija mog života. U trenucima kada obeležava ovako važan jubilej, kada rukovodi sistemom koji zapošljava 220 ljudi u stalnom radnom odnosu i 300 lekara konsultanata, dr Knežević nam otkriva viziju svog života, veliku želju da našem društvu ostavi jednu instituciju kao što je Bel Medic.\n– To je inovativna ustanova, drugačija od svega postojećeg i ono na šta sam posebno ponosna, u njoj se i zaposleni i pacijenti osećaju kao jedna velika porodica. Želja mi je da Bel Medic bude regionalni lider i da hrabro bez kompleksa izađe na svetsko medicinsko tržiste, da se takmiči i da ponekad pobeđuje.\nA jedna takva pobeda je svakako titula nacionalnog šampiona u kategoriji odnos prema pacijentima/klijentima koji je Opštoj bolnici Bel Medic nedavno dodelio stručni žiri „European business awards“ (Evropska biznis nagrada).


Ljajić: Hrvatska nam ne može ništa ako su nam ostale zemlje saveznici - Sputnjik Srbija\n04:24 05 Decembar 2020\nLjajić: Hrvatska nam ne može ništa ako su nam ostale zemlje saveznici\n© Tanjug / OKSANA TOSKIC/\n14:27 21.07.2016 (osveženo 15:03 21.07.2016) Preuzmite kraći link\nPotpredsednik Vlade Rasim Ljajić smatra da Hrvatska neće moći da blokira Srbiju na evropskom putu ukoliko sarađujemo sa Briselom i ako kao saveznike imamo preostale zemlje EU.\n© REUTERS / Bernd von Jutrczenka\nKovač: Ako Srbija uhapsi građanina Hrvatske — oštre sankcije\n„Ako imate 27 zemalja na jednoj strani, koje su vam saveznici u procesu pridruživanja, Hrvatska neće moći ništa da uradi, bez obzira na njeno krajnje neprincipijelno ponašanje“, ocenio je Ljajić u izjavi novinarima, povodom najnovijih „pretnji“ iz Hrvatske, nakon otvaranja poglavlja 23 i 24.\nLjajić je istakao da Srbija ne treba da uđe u verbalni sukob koji očgledno u Hrvatskoj neki žele da izazovu, i primetio da je Srbija uvek tema tokom predizbornih kampanja u Hrvatskoj.\n„I da ne znate šta se dešava, lako ćete zaključiti da je u pitanju predizborna kampanja u Hrvatskoj, to se dešavalo i prošle godine. Srbija postaje tema kad god su izbori u Hrvatskoj, svi se utrkuju u izjavama koje će davati protiv Srbije jer to donosi političke poene“, rekao je Ljajić.\nOn je naveo da je obaveza Srbije da uradi sve što je u interesu te zemlje u procesu pridruživanja Evropskoj uniji, jer se tako na efikasniji način obezbeđuju nezavisno pravosuđe i brži postupci pred sudovima, a stvara se i pravna sigurnost za dolazak stranih investitora.\nhrvtaska, Ljajić, Srbija\n05/12 00:01 Vreme danas: Sunčano i toplije, sutra oblačno i toplo\n04/12 22:46 Ni „M“ od Makedonije neće ostati, upozorava opozicioni poslanik Sobranja /video/\n04/12 22:40 „Januar će biti užasan“: Upozorenje glavnog američkog epidemiologa\n04/12 22:33 Lavrov: Nezakonito oružano prisustvo SAD u Siriji\n04/12 22:30 Član bugarsko-makedonske istorijske komisije: Napredujemo kao puž


UTOČIŠTE ZA JATE I PARE: Turska– nova oaza za RUSKE oligarhe – Čivijaš Radio Šabac\nPosle sankcija i udara na ruske oligarhe, Zapad strahuje da bi Turska i Bliski istok mogli da postanu novi centri za ruske bogataše\nSuperjahta Romana Abramoviča „Eclipse“, duga 163 metra, stigla je u luku Marmaris ove nedelje, što je izazvalo zabrinutost zapadnih zemalja da će Turska pokušati da zaobiđe sankcije nametnute ruskim oligarsima i Moskvi, piše „Fajnenšl tajms“.\nU vreme kada su evropske vlade počele da oduzimaju jahte koje pripadaju sankcionisanim oligarsima, činilo se da milijarder Abramovič, vlasnik fudbalskog kluba Čelsi, Tursku gleda kao utočište za svoju jahtu. Još jedno njegovo plovilo, Solaris od 140 metara, stiglo je u ponedeljak u Bodrum.\nSelim Kuneralp, bivši turski diplomata, pozvao je svoju zemlju da bude oprezna kada je u pitanju doček ovih plovila. Pišući u onlajn izdanju Serbestijet, Kuneralp navodi: „Ove superjahte bi mogle da postanu glavobolja za našu vladu“.\nTurska i Bliski istok – novi centar za ruske oligarhe?\nTurska, članica NATO koja je takođe uspostavila bliske veze sa Moskvom poslednjih godina, dobila je pohvale zapadnih lidera za osudu invazije Vladimira Putina na Ukrajinu i za snabdevanje Kijeva naoružanim dronovima. Predsednik Redžep Tajip Erdogan takođe je odredio sebi ulogu posrednika između Putina i ukrajinskog predsednika Volodimira Zelenskog.\nIpak, u evropskim prestonicama postoji zabrinutost da bi Turska, i druge zemlje poput Ujedinjenih Arapskih Emirata i Izraela, mogle nesvesno ili namerno da postanu centar za ruski novac, ili za one koji žele da zaobiđu sankcije koje su zapadne sile uvele Moskvi. Ovo bi moglo dodatno zaoštriti veze između Ankare i zapada. „To je nešto što pažljivo pratimo“, rekao je jedan evropski diplomata.\n„Međuzavisnost s Rusijom“\nAnkara je nastojala da održi ono što naziva „prijateljstvom“ i sa Rusijom i sa Ukrajinom, i više puta je ponavljala da neće potpisati sankcije. Turski zvaničnici tvrde da neće raditi. Turski saveznici su do sada opraštali taj stav i bili su izuzetno oprezni kada su u javnosti kritikovali Ankaru.\n„Evropljani razumeju da Turska ima međuzavisnost sa Rusijom“, rekla je Ilke Tojgur, saradnica na Nemačkom institutu za međunarodne i bezbednosne poslove u Berlinu. „Nalazi se u strateški teškoj poziciji, ima krhku ekonomiju i zato ne može da se uključi u sankcije. To bi, barem za sada, moglo Turskoj dati slobodan prolaz kada su u pitanju sankcije“.\nTojgur je, međutim, upozorila da bi pritisak na Ankaru mogao da raste „ako se rat produži, ako sankcije postanu oštrije“.\nStrah da Turska ne popuni prazninu u Rusiji nastalu odlakom zapadnih kompanija\nJedan zvaničnik EU izrazio je zabrinutost da bi veze Turske sa Rusijom i njeno članstvo u carinskoj uniji EU mogli učiniti „veoma primamljivim“ za neke evropske kompanije da zaobiđu sankcije EU preko legalno povezanih filijala u Turskoj u narednim mesecima.\nJoš jedan izazov za zapadne lidere je rizik da bi turska preduzeća mogla požuriti da popune praznine na ruskom tržištu nakon što su se zapadni brendovi, od Ikee do McDonaldsa, povukli. Kriza je predstavljala veliku priliku „ne samo za [tursku] tekstilnu industriju već i za druge sektore“, rekao je Hikmet Tanriverdi, koji predstavlja tekstilnu industriju u odboru Privredne komore Istanbula.\nTanriverdi je rekao da je najveće pitanje ostalo plaćanje, s obzirom na poteškoće ruskih kompanija u dobijanju dolara i evra. On je ponovio pozive drugih poslovnih ličnosti za trgovinu lokalnom valutom koja bi zaobišla dolar, i izneo je ideju o razmeni između ruske i turske centralne banke koja bi u suštini videla da Turska razmenjuje izvoz proizvoda i usluga za godišnji uvoz ruskog gasa.\nTakvi orkestrirani napori da se resetuju trgovinski aranžmani bi rizikovali da izvuku „kaznu” od SAD i Evrope, rekao je Dimitar Bečev, gostujući naučnik u istraživačkom centru Carnegie Europe.\nIzvršni direktor velikog turskog proizvođača hrane rekao je da većina velikih preduzeća ne bi htela da rizikuje da potpada pod sankcije. „Neće biti slepog skoka na rusko tržište po cenu odnosa sa SAD ili Evropom“, rekao je izvršni direktor.\nBečev je rekao da je slučaj Halkbanke, turskog javnog zajmodavca kojeg njujorški tužioci optužuju da je dao više milijardi dolara za zaobilaženje američkih sankcija Iranu, ostavio ožiljke na zapadnim zvaničnicima. „U njihovim glavama [biće ideja da], čak i ako Erdogan na kraju potpiše sankcije, neće biti iskren i Turska će pokušavati da trguje sa Rusijom i da pronađe rupe ili pozadina vrata“.


Saradnja sa naučnicima je od velikog značaja za Ministarstvo\nHome / Ekologija / Saradnja sa naučnicima je od velikog značaja za Ministarstvo\n2. Oktobra 2018. AdminLeave a Comment on Saradnja sa naučnicima je od velikog značaja za Ministarstvo\nMinistar zaštite životne sredine Goran Trivan sa svojim saradnicima sastao se danas sa generalnim direktorom Zajedničkog istraživačkog centra Evropske unije Vladimirom Šuhom. Sastanak je bio posvećen razvijanju saradnje i usvajanju praktičnih rešenja za vodeća pitanja u oblasti zaštite životne sredine.\nZajednički istraživački centar Evropske unije je generalni direktorat Evropske komisije koji pruža usluge Evropskoj uniji kao celini. Podržavajući politike EU, on obezbeđuje nezavisnu naučnu i tehničku podršku Evropskoj komisiji, Evropskom parlamentu, Savetu EU i državama članicama, s krajnjim ciljem da se ostvari sigurnija, čistija, zdravija i konkurentnija Evropa.\nMinistar Trivan je na sastanku istakao da Ministarstvo zaštite životne sredine kroz realizaciju aktivnosti nastoji da prati trendove, koji će omogućiti napredak u ovoj oblasti. “Saradnja sa naučnicima je od velikog značaja za Ministarstvo, koje uvažava svako naučno mišljenje predstavnika univerziteta, fakulteta i naučnih instituta. Ekologija nije sama po sebi cilj, već ona mora imati korist po celokupno društvo, zato je primena standarda EU i najboljih mogućih tehnologija važna za naš razvoj“, rekao je Trivan.\nVladimir Šuha objasnio je da Zajednički istraživački centar Evropske unije sarađuje sa oko hiljadu javnih i privatnih organizacija, kao što su istraživački centri, univerziteti, regulatorna tela, lokalne vlasti, udruženja industrijalaca, preduzeća unutar 60 „mreža“ koje podržavaju njegove institucionalne aktivnosti. „Naš osnovni zadatak jeste razvoj jedinstvene baze na nivou cele EU za usaglašavanje sistema merenja, kao i koordinacije evropskih i globalnih istraživačkih mreža u cilju pružanja pomoći zemljama – kandidatima, kako bi razvile bolje razumevanje nekih delova evropskog zakonodavstva i kapacitete za sprovođenje istog“, naglasio je Šuha.\nNa sastanku je dogovorena podrška jačanju kapaciteta u procesu implementacije direktiva EU kroz profesionalnu, analitičku i naučnu pomoć, u cilju doprinosa održivom razvoju u Evropi.


Od 2020. godine novi model zahteva za subvencije - AgroFin\nNaslovna VESTI Od 2020. godine novi model zahteva za subvencije\nOd 2020. godine novi model zahteva za subvencije\nRadi se na softveru koji će omogućiti da poljoprivrednici zahteve umesto u Beogradu podnose u svojim opštinama\nMinistar poljoprivrede Branislav Nedimović ovih dana, obilazeći nekoliko opština u centralnoj Srbiji, opširnije je govorio o agrarnom budžetu i planovima resornog ministarstva za narednu 2019. godinu.\n– Budžet je razvojni i investicioni, okrenut u najvećem delu stočarstvu, voćarstvu i povrtarstvu, praktično onim granama poljoprivrede koje nose veću dodatu vrednost, istakao je Nedimović.\nPoljoprivrednici su, podvukao je ministar, posebno zainteresovani za dobijanje subvencija od države. One će se i naredne godine isplaćivati po dosadašnjem modelu, ali već od 2020. za zahteve se više neće ići u Beograd već će se podnositi u opštinama.\n– Radi se uveliko na softveru koji bi podržao takvu mogućnost, nešto slično kao što je izdavanje elektronskih građevinskih dozvola. To praktično znači da će poljoprivrednici u svakom momentu moći da vide svoj predmet, šta se dešava sa njim i kada mogu da očekuju isplatu subvencija, rekao je Nedimović uz napomenu da je za ovaj poduhvat potrebna dodatna sinergija između Ministarstva poljoprivrede i lokalnih samouprava.\nPrethodni tekstIPARD: Prva rešenja za traktore do kraja decembra\nSledeći tekstCene na berzama u periodu od 10. do 14. decembra 2018.


Konferencija za medije 18.09.2018. povodom potpisivanja Inicijative\nU utorak, 18. septembra 2018. godine sa početkom u 10h biće održana konferencija za novinare povodom potpisivanja Inicijative za ocenu ustavnosti i zakonitosti člana 12. stav 7. Zakona o finansijskoj podršci porodici sa decom. Konferencija će se održati u prostorijama NORBS-a, Ulica Đušina 10, lokal 6, 11000 Beograd.\nČlan 12. stav 7. Zakona o finansijskoj podršci porodici sa decom glasi „Pravo na naknadu zarade, odnosno naknadu plate za vreme odsustva sa rada radi posebne nege deteta ne može se ostvariti za dete za koje je ostvareno pravo na dodatak za pomoć i negu drugog lica.“ Više od 150 udruženja okupljenih u 4 asocijacije će potpisati Incijativu za ocenu ustavnosti ove diskriminatorske odredbe Zakona o finansijskoj podršci porodici sa decom. Potpisnici ove Inicijative su: NORBS – Nacionalna organizacija za retke bolesti Srbije, MODS – Mreža organizacija za decu Srbije, SUPS – Savez udruženja pacijenata Srbije i udruženje Hrabriša, na čiju ideju je ova inicijativa i pokrenuta.\nPotpisnici su se nakon međusobnih konsultacija saglasili u stavu da navedena zakonska odredba potpuno neosnovano dovodi u međusobnu zavisnost i isključivost dva prava koja postoje odvojeno i nezavisno jedno od drugog: pravo na rad odnodno odsustvo sa rada radi posebne nege deteta i pravo na dodatak za pomoć i negu drugog lica.\nIvana Badnjarević, predsednica Nacionalne organizacije za retke bolesti Srbije\nĐurica Stankov, predsednik Saveza udruženja pacijenata Srbije\nPozivamo vas da prisustvujete ovoj konferenciji.


Vesti online / Vesti / Srbija / U Prištinu sleteo američki avion iz Sirije sa 110 osoba\nU Prištinu sleteo američki avion iz Sirije sa 110 osoba\nNa Kosovo je danas iz Sirije vraćeno 110 osoba, među kojima ima i džihadista koji su otišli da se bore u toj zemlji, saopštile su privremene institucije u Prištini.\n- U ranim jutarnjim časovima organizovana je važna i osetljiva operacija tokom koje je kosovska vlada uz pomoć SAD vratila 110 svojih državljana iz Sirije - saopštio je kosovski ministar pravde Abelard Tahiri na konferenciji za medije.\nTahiri nije precizirao kakva je uloga SAD u toj operaciji, ali je avion sa američkom zastavom viđen na aerodromu u Prištini dok je operacija trajala, preneo je Rojters.\nIz Prištine je saopšteno da je među vraćenim osobama četvoro boraca koji su odmah uhapšeni, kao i 32 žene i 74 dece, uključujući devet njih bez pratnje roditelja.\nViše od 300 osoba je sa Kosova otišlo u Siriju od 2012. a ubijeno je 70 muškaraca koji su se borili na strani militantnih grupa, navodi Rojters.\nSjedinjene Američke Države pohvalile su Prištinu za vraćanje svojih 110 građana iz Sirije, saopšteno je danas iz ambasade SAD u Prištini, preneo je RTK2.\nSRBIJA SAD šalju specijalnog izaslanika u Prištinu\nSRBIJA Preokret: I London uputio zahtev Prištini


Izrael: Masovna vakcinacija otvorila ekonomiju\nTanjug 21. februara 2021. 07:45\nJERUSALIM – Izrael je danas delimično otvorio ekonomiju, što se u toj zemlji smatra povratkom normalnom životu, koju je omogućila vakcinacija u zemlji gde je skoro pola populacije vakcinisano, javio je Rojters.\nProdavnica su otvorene za sve građane, ali ulaz u teretane, pozorišta, bioskope su ograničene samo za osobe koje su primile dve doze vakcine i bivše kovid pacijente koji imaju imunitet i takozvani „zeleni pasoš“, prenosi agencija.\nFizičko distanciranje je i dalje na snazi, a ples je zabranjen u halama za prijeme, dok se u sinagogama, džamijama i crkvama može popuniti polovina kapaciteta objekta.\nTačno na današnji dan od kada je zabeležen prvi slučaj kovida u Izraelu, olaskšavanje mera je deo plana vlade kako bi sve više otvarala akonomiju, u vreme kada će premijer Benjamin Netanjahu pokušati da dođe do novog mandata.\nIzrael je dosad, sa bar jednom dozom, vakcinisao skoro polovinu stanovništva, a dve doze štite osobu od zaraze kovidom 95,8 odsto, pokazali su statistički podaci ministarstva zdravlja.


01-12-2020 19:47 Srbija Politika\nNa današnjoj desetoj sednici Odbora Skupštine Srbije za administrativno-budžetska i mandatno-imunitetska pitanja, usvojene su ostavke Anamarije Viček i Atile Juhasa – poslanika s liste Saveza vojvođanskih Mađara (SVM).\nPredsednik Odbora Aleksandar Martinović je na kratkoj sednici najavio da će se na novoj, verovatno već danas, glasati o dodeli mandata novim poslanicima, koje je utvrdila Republička izborna komisija, javlja Beta.\nMartinović je najavio da će Odbor „u narednom periodu” razmatrati Etički kodeks ponašanja poslanika, za koji sada, kako je rekao, ima „nekoliko verzija”.\nKako je naveo, donošenje Etičkog kodeksa ponašanja poslanika je „jedna od obaveza koje imamo kada su u pitanju naše evropske integracije”.\nGde je na Balkanu stvorena pukotina u NATO alijansi, saznajte OVDE.\n"Bezobrazluk tokom skupštinske rasprave"


DSS: Otvaranje poglavlja 29 – porazi Srbije se prikazuju kao političke pobede | Opozicionar\njun 21, 2017 - 11:55 - Redakcija Opozicionar ©\nVeć je postalo uobičajeno da se koraci koji vode konačnom slomu srpske privrede i celokupnog društva javnosti prikazuju, gebelsovskom medijskom kampanjom, kao novi uspesi evrofanatične vlasti. Tako je i sa činjenicom da se sa Evropskom unijom otvara novo pregovaračko poglavlje 29 – Carinska unija, pri čemu se od građana Srbije krije šta je njegova suština i kakve su posledice ispunjenja u njemu propisanih uslova.\nPregovaračkim poglavljem 29. utvrđene su obaveze primene zajedničke carinske tarife prema zemljama nečlanicama EU, obaveze da se na robu koja ulazi iz ovih država primenjuju zajednička pravila, carine i kvote, koje određuje briselska administracija. Preuzimanje carinske politike EU podrazumeva raskid ugovora o slobodnoj trgovini koje Srbija ima sa Rusijom, Turskom, Belorusijom, Kazahstanom, kao i stavljanje van snage Opšteg sistema preferencijala koji su SAD odobrile Srbiji.\nOd građana se krije činjenica da će to, jednako kao i ispunjenje uslova upisanih u poglavlje 30. – Ekonomski odnosi sa inostranstvom, iz temelja da promeni sadašnje dobre ekonomske i političke odnose Srbije sa Rusijom, Kinom i drugim zemljama van EU, koji su danas, ali i dugoročno od najvećeg ekonomskog interesa Srbije.\nSamo jedno je istina: nastavak evrointegracija i ulazak u Evropsku uniju nije interes Srbije i građana koji u njoj žive. Naprotiv, time Srbija konačno prihvata poziciju trećerazredne države, ekonomske kolonije sa jeftinom i obespravljenom radnom snagom, države osiromašenih građana i države izgubljenog suvereniteta i trajno ugroženog teritorijalnog integriteta.\n(Izvor: DSS info)\nPOJMOVI/TAGOVI: Demokratska stranka SrbijeEvropska unija


Tepić: Bler je doveo Vučiću ljude optužene za tešku korupciju u svojim državama - Novinar.rs\nPotpredsednica Stranke Slobode i pravde (SSP) Marinika Tepić izjavila je danas da “lanac najviših zvaničnika koji su u svojim državama optuživani za tešku korupciju, a Aleksandar Vučić ih uzima za savetnike, deli im srpsko državljanstvo i unosne poslove, vezuje jedan čovek – Toni Bler”.\nPonta se sumnjičio da je za Blerov dolazak u Bukurešt tokom predizborne kampanje, zloupotrebio ovlašćenja lidera svoje Socijaldemokratske partije kako bi ubedio rumunskog tajkuna Sebastiana Gicu da plati Bleru 220.000 evra za taj dolazak, a zauzvrat bi Gica politički napredovao”, navela je Tepić, prenosi SPP.\nKako je rekla, “Gica zbog iste afere beži iz Rumunije, gde drugde nego u Srbiju, a dok ga goni poznata antikorupcijska tužiteljka Rumunije Laura Kodruca Keveši i za njim se raspisuje Interpolova poternica, Gica u Srbiji dobija više ‘nagrada – azil 2017. i odbijanje Srbije da ga izruči Rumuniji, ali i milionske poslove njegove firme ‘Teamnet International’ sa Vladom Srbije i ministrom finansija”.\n“U Blerovom lancu, Vučić služi i drugim zajedničkim saradnicima, kao što je princ Saudijske Arabije Mohamed Bin Salman, kome je takođe Bler savetnik, kao i Ujedinjenim Arapskim Emiratima, za koje je gospođa Brnabić objasnila da UAE plaćaju Vladi Srbije savetničke usluge Tonija Blera Vladi, preko konsultantske kuće ‘Tony Blair Ašociates'”, rekla je Tepić.\n“Kao da nam nije dovoljno režimskog kriminala i korupcije”, navela je Tepić “već i uvozimo”.\nPosted in VAŠ STAVTagged #ALEKSANDAR VUČIĆ #KORUPCIJA #MARINIKA TEPIĆ #SAVETNICI #TONI BLER\nPon avg 12 , 2019


“Proizvodnju automobila prvo je usporila pandemija, a zatim i rat u Ukrajinii zbog nedostatka mikročipova, pa se na isporuku čeka od šest meseci do godinu dana”, rekao je za Betu predsednik Asocijacije uvoznika motornih vozila Milan Belin.\nOn je rekao da su najveći proizvođači mikročipova fabrike u SAD, Kini i Tajvanu koje su se zbog veće potražnje mikročipova za kompjutere, od kada je omasovljen rad od kuće zbog pandemije, preorijentisali na tržište računara.\nDodatni problem za smanjenju isporuku mikročipova je, prema njegovim rečima i to što je izgorela jedna fabrika u Japanu koja ih je proizvodila, a zatim se nadovezao i na problem rata u Ukrajini, gde je takođe bilo proizvođača tih auto-komponenti, kao i na sankcije prema Rusiji koje su stopirale uvoz iz te zemlje, pa su evropski proizvođači automobila ostali bez delova.\n“Ponuda polovnih automobila je smanjena jer dok neko ne dobije novi automobil ne može da proda polovni, a oni su više poskupeli nego novi, čak za 20-30 odsto”, rekao je Belin.\nAmerikanci ne pamte ovoliku inflaciju


Najnovije informacije o Mesiju šokirale svetsku javnost | Happy BSC portal\nNajnovije informacije o Mesiju šokirale svetsku javnost\nArgentinac se našao u centru pažnje. Da li je na pomolu nova afera, ali je Leo Mesi zaista povređen. Pari Sen Žermen je saopštio Argentinac neće biti deo ekipe u Mecu, gde vicešampion Francuske sutra igra meč sedmog kola Lige 1.\nPROČITAJTE JOŠ: Ronaldo žrtva prevare, oštećen za 250.000 funti!\nPrema prvim informacijama, povezanosti sa "incidentom" posle Mesijevog izlaska sa terena kad nije želeo da pruži ruku treneru Maurisiju Poketinu izrevoltiran izmenom - nema. Kako se navodi u saopštenju kluba, u pitanju je lakša povreda levog kolena. Mesi je obavio snimanje na kojem je otkriveno minimalno oštećenje, ali dovoljno da iz predostrožnosti on ne bude deo ekipe u Mecu. Kroz 48 sati obaviće novi pregled ne bi li se saznala tačna priroda povrede i dužina potencijalnog odusustva.\nPodsećamo, Mesi je bio veoma ljut nakon Poketinove odluke da ga u 73. minutu utakmice sa Lionom izvede sa terena. Kasnije ćak nije želeo ni da proslavi pobednosni gol Maura Ikardija u nadoknadi vremena.


GIZ ORF-EE pomaže parlamentarcima iz regiona da zajednički rešavaju pitanja urbane mobilnosti\nNakon višegodišnje uspešne saradnje sa parlamentarcima iz Jugoistočne Evrope na poljima borbe protiv klimatskih promena i energetske efikasnosti, Otvoreni regionalni fond za JIE – Energetska efikasnost (ORF-EE) je nedavno pokrenuo potprojekat „Razvoj kompetencija parlamentaraca Jugoistočne Evrope u oblasti održive urbane mobilnosti“, koji ima za cilj da bliže uputi poslanike u ovu temu.\nRegion posvećen smanjenju emisija gasova, ali sporo napreduje\nUprkos prilično ambicioznim nacionalnim doprinosima (NDC) zemalja Zapadnog Balkana, koji predviđaju smanjenje emisija sa efektom staklene bašte za 40% do 2030. godine u odnosu na nivoe iz 1990. godine, napredak na ovom polju je prilično spor. Povećanje emisija je očigledno širom regiona, naročito u sektoru transporta.\nPlaniranje transporta u regionu je tradicionalno bilo usredsređeno na transport robe i razvoj infrastrukture. Međutim, tehnička tela u gradovima regiona počinju da na drugi način osmišljavaju planiranje, što ukazuje na sve veći strateški fokus na potrebe mobilnosti građana. Sa druge strane, pitanja urbane mobilnosti i održivog urbanog planiranja nisu toliko zastupljena u javnim raspravama. Isto važi i za parlamentarne odbore zemalja u regionu. Sektorsko znanje je nedovoljno, a većina poslanika nije stručno osposobljena za kreiranje politike održive urbane mobilnosti, pokretanje ciljanih inicijativa i učestvovanje u regionalnoj raspravi o ovim pitanjima.\nRegionalna platforma za politički program na polju urbane mobilnosti\nGIZ ORF-EE godinama uspešno sarađuje sa poslanicima iz regiona JIE na razvoju kapaciteta za oblikovanje političkog programa na polju održivog energetskog razvoja i naročito energetske efikasnosti, jednog od glavnih stubova za dostizanje sigurne, održive i pristupačne energije. U ovoj važnoj aktivnosti, GIZ ORF-EE podržava Mreža škola političkih studija, koja je učestvovala u brojnim aktivnostima i inicijativama sa parlamentarcima i drugim zainteresovananim stranama.\nKrajem prošle godine, paralelno sa širenjem obima projekta, GIZ ORF-EE i Mreža škola političkih studija su započeli partnerstvo sa Parlamentarnim forumom Energetske zajednice da bi udruženim snagama uspostavili regionalnu platformu za razmenu koja poslanicima omogućava da još lakše sarađuju na poljima energetske efikasnosti, borbe protiv klimatskih promena i energetski efikasnog transporta. Odnedavno, ova platforma se koristi i za uvođenje teme održive urbane mobilnosti.\nJasna Sekulović, regionalna projektna menadžerka ORF-EE, je rekla: „U ORF-EE smo svesni sve većeg značaja teme održive urbane mobilnosti i kroz ovaj projekat uvodimo tu temu u postojeću saradnju sa parlamentarcima na poljima energetske efikasnosti i zaštite klime. Sve naše projektne aktivnosti sa partnerima i parlamentima ZB6 biće osmišljene tako da se ove teme postave visoko u političkim programima zemalja ZB6“.\nGIZ ORF-EE je do sad organizovao dva studijska putovanja za parlamentarce – u Beč i u Berlin, gde su imali priliku da se informišu o načinu na koji se Evropska unija i Nemačka bave pitanjima transporta i mobilnosti, kao i o drugim temama. Direktna razmena poslanika iz regiona sa kolegama iz EU na poljima održive mobilnosti, energetske efikasnosti i klimatske akcije predstavljaće dragocenu alatku za formiranje političkih programa zemalja regiona u vezi sa ovim neodložnim pitanjima.\nTagovi: Jasna Sekulović\nPočetna » GIZ ORF-EE » GIZ ORF-EE pomaže parlamentarcima iz regiona da zajednički rešavaju pitanja urbane mobilnosti\n11 November 2020 - Ministarka Zorana Mihajlović najavila je izmene zakona o energetici, energetskoj efikasnosti i rudarstvu i poseban zakon o obnovljivim izvorima.


Kompanija Proventum traži programera - Digitalizuj.Me\nHome » Novosti » Kompanija Proventum traži programera\nPosted By Miodrag Račić on Dec 13, 2018 | 0 comments\nProventum cloud office je poslovno informacioni sistem za brzo rastuća preduzeća, koja ulažu u stabilnost, napredne funkcionalnosti i prilagodljivost sistema. Kompanija nastoji da bude lideri u stvaranju inovativnih i kreativnih rješenja.\nProventum tim je skup dobro obučenih i organizovanih profesionalaca koji svakim danom nastoje da unaprijede svoje znanje, a kompanija redovno vrši ulaganja u svoje zaposlene.\nKompanija je u potrazi za programerima koji žele da pokažu svoju ambiciju i trud, doprinesu daljem razvoju projekata i budu nagrađeni u skladu sa svojim doprinosima.\npredantnost u pisanju koda,\nkreativnost u radu i prevazilaženje prepreka,\nredovno izveštavanje o radu,\nvisoku posvećenost detaljima u procesu razvoja,\nProgramer može da bira operemu po želji, a tehnologije u kojima rade su Angular, PHP, AWS, MySQL…\nSvi zaintersovani mogu saznati više i prijaviti se putem sajta i maila [email protected].


Vreme danas: Pretežno sunčano, toplo i vetrovito, sutra ponegde pljuskovi - 03.10.2020, Sputnik Srbija\nVreme danas: Pretežno sunčano, toplo i vetrovito, sutra ponegde pljuskovi\nVremenska prognoza za subotu, 3. oktobar. 03.10.2020, Sputnik Srbija\n00:01 03.10.2020 (Osveženo: 07:28 03.10.2020)\nVremenska prognoza za subotu, 3. oktobar.\nU toku dana očekuje nas pretežno sunčano, toplo i vetrovito vreme, sa umerenim, u košavskom području i na planinama jakim, a na jugu Banata i olujnim južnim i jugoistočnim vetrom.\nKrajem dana i tokom noći na zapadu i severozapadu naoblačenje, ponegde s kišom i pljuskovima s grmljavinom.\n© RHMZVremenska prognoza u gradovima širom Srbije, subota, 3. oktobar.\nVremenska prognoza u gradovima širom Srbije, subota, 3. oktobar.\nU nedelju na severu i zapadu zemlje ponegde pljuskovi i grmljavine uz manji pad temperature, jugoistočni vetar biće u slabljenju, a u prvoj polovini sledeće sedmice kiša i lokalni pljuskovi s grmljavinom se očekuju i u ostalim krajevima zemlje.


Aleksandar Vučić: zaustavićemo ilegalne prelaske naše granice! – Balkanekspresrb.rs\nAleksandar Vučić: zaustavićemo ilegalne prelaske naše granice!\n16/07/2016 Off By\nPREDSEDNIK VLADE Aleksandar Vučić je na današnjoj konferenciji za novinare rekao da je na sednici Biroa odlučeno da se na osnovu člana 39 Zakona o odbrani formiraju zajedničke snage policije i vojske i da je za to potrebna saglasnost predsednika Srbije Tomislava NIkolića, koju je on i usmeno dao.\nVučić je rekao da će zajednički timovi vojske i policije služiti za zaštitu granice Srbije od ilegalnog ulaska migranata, kao i zaštite od ilegalnog i kriminalnog ponašnja srpskih ih tuđih krijumčara ljudima.\nVučić je rekao i da će u naredna dva dana telefonom razgovarati sa premijerima Mađarske i Bugarske o rešavanju situacije.\nRekao je da bi Srbija mogla da preusmeri izbeglice ka BiH, ali da to neće da čini u strahu od regionalnog haosa. “Srbija je samo puštala ljude, računajući da će zemlje Evropske unije zaustaviti kriminalno ponašanje, ali da je sada očigledno da to nisu činile”.\nPredsednik Vlade Srbije Aleksandar Vučić je pozvao danas građane Srbije da ne putuju na teritoriju Turske, navodeći da Srbija ne moze da garantuje bezbednost svojim građanima u toj zemlji.\nŠto se tiče njegovog putovanja u Brisel, Vučić je izjavio da još nije izvesno da će u ponedeljak biti otvorena pregovaračka poglavlja 23 i 24.\n“Prvo da vidimo da li ćemo da otvorimo poglavlja u ponedeljak, pošto je Dačiću rečeno da Hrvatska može da povuče svoju odluku.\nŠto se tiče događaja u Turskoj Predsednik vlade je rekao da je “uvereni da će Turska, kao velika i izuzetno značajna zemlja, imati snage da se tako ponaša u budućnosti i da volju turskog naroda i građana provede u delo”.\n“Ta moja poruka je veoma jasna i oštra i neka niko ne pomisli da sa tim može da se igra”, istakao je Vučić.♦\nTurska: situacija je pod kontrolom\nIslamska država preuzela odgovornost za napad u Nici


srbijasport.net - Vesti - Superliga Srbije - Zahtev učesnika plej-auta da se u baražu koristi VAR\nUčesnici plej-auta Super lige Srbije poslali su juče zahtev Zajednici klubova Super lige i Prve lige, kao i Komisiji za licenciranje FSS, zahtev da se utakmice baraža za popunu lige igraju uz primenu VAR sistema. Klubovi su naveli da je propisima FSS predviđeno da se sve utakmice igraju sa video tehnologijom i da to utiče na regularnost sezone.\nIstiče se da su dosadašnja 33. kola, od 37 predviđenih, bila igrana sa primenom videotehnologije i da su akteri navikli da sudije na snimcima gledaju sporne situacije. U Pravilniku o licenciranju klubova po kojem su svi u obavezi da primene VAR, odnosno platforme za postavljanje kamere, monitore pored terena, pozicije za reportažna kola i drugo.\nPodseća se na slučajeve sa utakmica u kojima VAR nije radio, tako da je bilo medijskih napada kad tehnologija nije bila u primeni 15-20 minuta. Kako je do baraža ostalo još mesec dana, zainteresovani klubovi smatraju da ima dovoljno vremena da trećeplasirani i četvrtoplasirani član Prve lige Srbije na vreme postave platforme za VAR sistem. Podseća se da će po završetku sezone ostati mesec dana da se slični radovi urade za naredno prvenstvo.\nPolovina sadašnjih članova Super lige mišljenja je, da je to jedino prihvatljivo rešenje kako u doigravanju ne bi bilo režiranih utakmica i oštećenih klubova. Na kraju saopštenja ističe se da bi FSS u cilju fer-pleja uvažio zahteve učesnika baraža, jer bi u suprotnom se ozbiljno dovela u sumnju regularnost prvenstva.\nSaopštenje su potpisali predstavnici Novog Pazara, Mladosti, Radničkog 1923, Spartaka ŽK, Kolubare, Radnika i Proletera.\nSuperliga Srbije Muškarci Linglong Superliga - Play Out Mladost Radnik Spartak ŽK Kolubara Radnički 1923 Proleter Metalac Novi Pazar Srbija Moravički okrug Lučani\nProleter jači za iskusnog Ninkovića, Ilića i B. Jovanovića


Počeo sastanak Đurića i Selakovića sa predstavnicima Srpske\nU Kosovskoj Mitrovici počeo je sastanak direktora Kancelarije za KiM Marka Đurića i generalnog sekretara predsednika Srbije Nikole Selakovića sa predstavnicima Srpske liste.\nĐurić i Selaković (kim.gov.rs)\nPredsednik je Srpske liste Goran Rakić rekao da je to "istorijski trenutak", jer su Kosovu i Metohiji potrebni mir, prosperitet i sigurnost za generacije koje dolaze.\nNaveo je da je pitanje KiM pitanje celog srpskog naroda i dodao da do sada nisu imali kome da se obrate u Beogradu.\n"Zato sada poručujemo predsedniku Srbije Aleksandru Vučiću da Srpska lista i srpski narod na KiM imaju puno poverenje u njega", kazao je Rakić i pozvao predsednika da nastavi borbu za bolju budućnost Srba u južnoj pokrajini, kao i svim drugim delovima sveta gde Srbi žive.\nSastanak se održava na Tehničkom fakultetu Univerziteta u Prištini sa privremenim sedištem u Kosovskoj Mitrovici i otvoren je za javnost.


Košarac uzvratio: Ministrica Turković iznenada promijenila stav | Krupljani.BA\nPilav: Sada će se sezonska gripa susresti s koronom, šta se tu može desiti ne znamo…\nMinistar vanjske trgovine i ekonomskih odnosa u Vijeću ministara Staša Košarac rekao je da ministrica vanjskih poslova Bisera Turković opstruiše jasan dogovor i jedinstven stav nadležnih institucija na svim nivoima vlasti u BiH o Trgovskoj gori.\n– Umjesto što se bavi saopćavanjem neutemeljenih optužbi na račun onih koji su aktivno posvećeni rješavanju problematike izgradnje odlagališta za radioaktivni otpad na Trgovskoj gori, očekivao sam i jedino bi bilo odgovorno da je Turkovićeva pravovremeno odgovorila na moj poziv na konsultativni sastanak kako bismo prevazišli eventualne dileme, rekao je Košarac.\nOn je podsjetio da više od mjesec dana čeka na njen odgovor i da joj je poziv na sastanak uputio 9. jula, nakon što je u više navrata tražila da sa sjednica Vijeća ministara bude povučena odluka o imenovanju ekspertskog tima za Trgovsku goru.\nKošarac je ukazao da su odluke o formiranju i ekspertskog i pravnog tima zaključci Koordinacionog tijela za Trgovsku goru, čije imenovanje je jednoglasno podržalo Vijeće ministara, a za šta je glasala i Turkovićeva.\n– Simptomatična mi je i činjenica da Turkovićeva nije odlučila da kontaktira mene, kao resornog ministra, nego je informacije u vezi sa aktivnostima na slučaju Trgovska gora tražila od državnih službenika bošnjačke nacionalnosti u Ministarstvu vanjske trgovine i ekonomskih odnosa, navodi Košarac.\n– Turkovićeva mora da zna da ni ja niti bilo koji drugi predstavnik Republike Srpske u institucijama na nivou BiH do tog principa nećemo odustati ni milimetar. Dakle, u institucijama na nivou BiH nema niti će biti odlučivanja bez saglasnosti institucija Republike Srpske”, poručio je Košarac.\n– Nažalost, njeni postupci i izjave svjedoče da je ona osoba koja opstruiše jasan dogovor i jedinstveni stav”, rekao je Košarac i dodao da je i Turkovićeva, kao i cjelokupna javnost u BiH, upoznata o svim zaključcima sastanaka o problematici u vezi sa Trgovskom gorom.\n– Zašto je to tako, pitanje je na koje Turkovićeva treba da odgovori, umjesto što u javnost iznosi paušalne ocjene i optužbe”, konstatovao je Košarac.\n– Očigledno je da Turkovićeva namjerno ne želi da pogleda istini u oči, niti da se suoči sa odgovornošću za niz vlastitih promašaja i diplomatskih skandala na čelu Ministarstva inostranih poslova”, rekao je Košarac.\n– S druge strane, vidljivo protivljenje Turkovićeve da se riješi pitanje izgradnje spornog odlagališta na Trgovskoj gori, asocira me na radikalnu i perfidnu politiku koja rješenje ne želi isključivo zbog nacionalne strukture stanovništva u opštinama u slivu rijeke Une”, zaključio je Košarac.\nSARAJEVO (AA) - Vesna Bešić - Dolazak jeseni u vrijeme pandemije izaziva dodatni strah kod građana, a različita mišljenja i spekulacije kod stručnjaka i...\nEvropska unija vrlo tijesno sarađuje sa američkim partnerima s kojima dijeli iste prioritete i poglede na budućnost Bosne i Hercegovine, a ta saradnja od...\nBosna i Hercegovina33468


Konačno smo “prošli” kod Venecijanske komisije – RTV SUNCE Arandjelovac\nHome » Srbija » Konačno smo “prošli” kod Venecijanske komisije\nKonačno smo “prošli” kod Venecijanske komisije\nVenecijanska komisija je imala veliki broj primedbi na amandmane koje joj je poslala Vlada Srbije, odnosno nadležno ministarstvo. Napravljen je veliki napor i dati su izmenjeni predlozi amandmana, bruka se nije ponovila, a sa predlozima su zadovoljni u uvek kritični eksperti iz Udruženja sudija i tužilaca (UST). U septembru su ocenili da “nakon prvog uvida u radni tekst” ustavnih amandmana koji su tada objavljeni, da je to “korak u pravom smeru”.\nUsklađen je i amandman koji se tiče ravnoteže i kontrole tri grane vlasti, usvojena je preporuka koja se tiče uslova ko može biti “istaknuti pravnik” u Visokom savetu sudstva i Visokom savetu tužilaca, preporuke u vezi sa Pravosudnom akademijom, kao i u vezi sa premeštajem sudija.\nNa kraju svog mišljenja broj 921 / 2018, Venecijanska komisija je navela zaključak koji glasi: “preporuke koje je definisala VK u svom mišljenju CDLAD(2018)011 su sprovedene”.\nPrevious: MHP demantuje: Nema GMO, a ješćete srpsku piletinu\nNext: Premijerka s Taninom: UNMIK mora ostati!


Abazović: Tužilaštvo i Sud BiH i dalje ćute o terorističkom napadu – Top Portal\nsubota 17 avgust 2019 / 16:42\nNačelnik Policijske uprave Zvornik Goran Abazović rekao je danas Srni da ni poslije četiri godine od terorističkog napada na Policijsku stanicu, u kojem je ubijen policajac Dragan Đurić, a ranjeni Stevo Milovanović i Željko Gajić, nema ni tužilačkog ni sudskog mišljenja ili izvještaja o tom događaju.\nOdgovorno tvrdim da niko od prisutnih tom događaju nije pozvan u Tužilaštvo BiH u svojstvu svjedoka radi davanja izjave, niti je šta drugo učinjeno, čak Policijskoj upravi Zvornik nije vraćeno ni oružje ni uniforma sa vještačenja – rekao je Abazović, povodom četiri godine od terorističkog napada na tu policijsku stanicu.\nAbazović je naglasio da je prioritet policije, poučene iskustvom ovog gnusnog čina, stalna preventivna borba protiv terorizma i nasilničkog ekstremizma, u skladu sa svim propisima i saradnja sa linijskim upravama, odnosno drugim policijskim agencijama.\n– Policijska uprava Zvornik, u saradnji sa lokalnom zajednicom, sprovodi projekat preventivnog djelovanje protiv terorizma i nasilničkog ekstremizma – rekao je Abazović i dodao da su stavljanjem ovog projekta u funkciju Policijska uprava i zvornička lokalna zajednica prve u BiH u ovoj oblasti.\nGradonačelnik Zvornika Zoran Stevanović smatra da preventivno djelovanje na suzbijanju devijantnih ponašanja pojedinaca ili grupa treba da bude stalno u centru pažnje lokalne zajednice, policije i građana.\n– Stalno radimo i razgovaramo sa vjerskim vođama, učiteljima, nastavnicima, direktorima osnovnih i srednjih škola, dekanima, roditeljima, predstavnicima mjesnih zajednica, političkim partijama sa ovog područja, a sve u cilju da identifikujemo moguće nečije devijantno ponašanje, bilo koje starosne dobi iz bilo kog naroda – rekao je Stevanović.\nOn je naglasio da problem može da bude svako ko se devijantno ponaša i ko je spreman da napravi neki nepromišljen postupak koji bi mogao da košta nečiji život ili da poremeti svakodnevne redovne životne relacije.\n– Sa Policijskom upravom Zvornik imamo odlučnu saradnju i mislim da je, u cilju povećanja stepena bezbjednosti na ovom području, bilo izuzetno dobro što smo uspjeli vratiti Centar javne bezbjednosti, a kasnije Policijsku upravu u Zvornik – naglasio je Stevanović.\nStevanović smatra da se, formiranjem u Zvorniku, Policijska uprava praktično primakla zbivanju svih događaja i dešavanja na ovom području, kao što su, između ostalih, komemoracije u Srebrenici i Bratuncu, te drugi događaji koji iziskuju veće angažovanje policije, a sve radi bezbjednosti građana.\nU subotu, 27. aprila na mjestu stradanja policajca Dragana Đurića biće položeno cvijeće i služen pomen, kao i na mjesnom groblju u Karakaju, gdje je ubijeni policajac sahranjen.\nNa Policijsku stanicu Zvornik izvršen je 27. aprila 2015. godine oko 19.15 časova teroristički napad, u kojem je ubijen policajac Dragan Đurić, a ranjeni policajci Stevo Milovanović i Željko Gajić.\nTeroristički napad izvršio je pripadnik vehabijskog pokreta Nerdin Ibrić iz Kučić Kule kod Zvornika. Ibrić se dovezao ispred Policijske stanice u automobilu „golf 2“ crne boje i uz poklič „Alahu ekber“ /Alah je veliki/ upao u Policijsku stanicu i počeo da puca iz puške zvane „pumparica“.


Bukom protiv diktature - Nedeljnik Vreme\nUdaranjem u šerpe, lonce, gelendere na terasama, zviždanjem, sviranjem instrumenata jedan broj Beograđana se u nedelju 26. aprila u 20.05 časova odazvao inicijativi "Digni glas: Bukom protiv diktature" organizacija Ne davimo Beograd i Građanske inicijative. Snimci "buke" sa Vračara, Čubure, Novog Beograda proširili su se društvenim mrežama. Buka kao politička poruka širila se i Novim Sadom. Građani su svoje nezadovoljstvo postojećim stanjem u Srbiji pod vlašću Aleksandra Vučića i Srpske napredne stranke iskazali nekoliko minuta nakon svakodnevnog aplauza podrške za lekare.\nAkcija je podsetila na lupanje u šerpe i lonce devedesetih godina svakog dana od 19.30 časova u vreme trajanja dnevnika na RTS-u ne bi li se zaglušujućom bukom nadglasale laži, ratnohuškačke vesti i besomučni napadi na građansku opoziciju na kojima se zasnivao režim Slobodana Miloševića.


Toyota– Bogata sajamska ponuda - DriveIn\nToyota– Bogata sajamska ponuda\nToyota Srbija će na tradicionalnoj automobilskoj manifestaciji, na štandu u areni Hale 1 Beogradskog sajma, izložiti vozila koja su trenutno u ponudi na tržištu Srbije\nZvezda na ovogodišnjem Toyotinom štandu će biti novi model Toyota Land Cruiser, sa cenom od 47.500 evra, a izložbeni model u Premium paketu opreme košta 76.000 evra\nNa Toyota Štandu na predstojećem BG Car Show-u biće izloženo mnogo interesantnih modela, i još više interesantnih akcija i poputa. Novi Toyota Hilux je pikap bez premca košta 24.900 evra bez pdv-a.Toyota je pionir i već 20 godina lider u elektrifikaciji, sa svojom ponudom hibridnih vozila. Na Toyota štandu u hali 1 biće izloženi Toyota C-HR, potpuno nova Toyota u hibridnoj verziji, kao i Toyota Rav4, tvorac SUV segmenta, sa hibridnim pogonom.Cena modela C-HR sa benzinskim 1.2T motorom kreće od 19.990 evra, dok je početna cena Rav4 sa benzinskim agregatom 23.990 evra.\nPosetioci BG Car Show-a u Beogradu će imati priliku da se upoznaju i sa novim modelom Yarisa, Toyotinog bestselera u Srbiji, koji će biti predstavljen u dve različite verzije opreme. Toyota Yaris u paketu opreme Stella sa novim benzinskim 1.5 motorom košta 12.690 evra. U cenu je uključena dodatna oprema u vrednosti od 800 evra. Eksponate iz putničkog programa upotpunjuju i aktuelne verzije Aurisa i Corolle, u specijalnim paketima opreme po akcijskim cenama.\nIzdvajamo sjajnu ponudu za najpopularniji Toyota model na našem tržištu i najprodavaniji automobil na svetu, Toyota Corollu. Toyota Corolla sa benzinskim 1.6 motorom u paketu opreme Style u sajamskoj ponudi košta 15.990 evra. Paket pored veoma bogate standardne opreme koja uključuje automatski klima uređaj sa dve zone, Toyota Touch 2, 7'', Bluetooth, kameru za vožnju unazad, tempomat, 16'' aluminijumske naplatke, LED dnevna i zadnja svetla, kožni upravljač sa komandama i kožnu ručicu menjača, električne podizače prednjih i zadnjih stakala, uključuje i senzor za kišu, senzor za svetlo, elektrohromatski unutrašnji retrovizor, HAC sistem za pomoć pri kretanju uzbrdo i najviši paket sigurnosne opreme. Toyota Auris u atraktivnom paketu opreme Black Edition, po ceni od 15.990 evra, pored bogate standardne opreme (automatski klima uređaj, Toyota Touch 2, 7“, kamera za vožnju unazad, tempomat, 17“ aluminujumski naplaci) uključuje i metalik boju, sedišta u kombinaciji tkanine i Alcantare, zatamnjena zadnja stakla, zatim krov, zadnji spojler, Shark antenu i spoljne retrovizore u crnoj boji.


Naslovna Info Srbija Seksualno zlostavljanje i deca: Šta treba da rade roditelji\n„Nikakvo nasilje nad decom ne može se opravdavati, a svako nasilje nad decom može se sprečiti“, stav je Ujedinjenih nacija.\nAli i pojačao strah roditelja i otvorio pitanje – kako da prepoznam da je moje dete zlostavljano?\n„Osetila sam da me dodiruje po kolenu, pa po butini“\n„Mislila sam da to nije ništa, jer mi se ništa strašno nije dogodilo, prolaze devojke mnogo gore“, priča Marinković za BBC na srpskom.\n„Tog jutra sam sela na sedište do prozora, a pored mene neki stariji čovek“,\n„Pokušao je da započne razgovor s mnom, a ja sam mu kratko odgovarala, jer nikad nisam volela da ćaskam s nepoznatim ljudima“, kaže ona.\n„Mislila sam da umišljam i pomerila sam se, ali me je onda ponovo dodirnuo“, kaže Marinković kojoj se u tom momentu činilo da joj je jedini spas da se vrpolji, kako bi se sklonila od njegove ruke.\n„Ukoliko ne postoje neposredni fizički pokazatelji seksualne traume, seksualno zlostavljanje dece nije lako prepoznati“, kaže psihološkinja Mirjana Marković iz CDP-a koji se bavi unapređenjem mentalnog zdravlja dece i adolescenata, kao i lečenjem psiholoških poremećaja kod mladih.\nJelena kaže da je bila „klinka koja nije znala šta da uradi u tom trenutku“.\n„Bilo mi je neprijatno i nisam znala kao da odreagujem“, dodaje.\n„Deca, generalno, ćute jer ih je najčešće strah da će upasti u nevolju, da će im zlostavljač pretiti, da im niko neće verovati i da će biti odbačena“, objašnjava psihološkinja.\nPsihološkinja kaže da on tada „sklapa svojevrsni savez sa detetom“, odnosno uverava ga da nikome ne treba da otkrije šta mu se događa.\n„Mala deca ne znaju da je seksualna aktivnost nešto što je pogrešno ili loše, dok je starijoj deci neprijatno da govore o tome s roditeljima, jer su učena da ne govore o polnim organima i seksualnim aktivnostima“, dodaje Marković.\nKako prepoznati da je dete zlostavljano – važi i za stariju i mlađu decu\n„Kada smo kasnije razgovarale, shvatila sam koliko je taj događaj uznemirava iako je prošlo toliko vremena“, kaže Draga.\n„Tada se dijagnostikuje, medicinski zbrinjava i dokumentuje stanje deteta“, kaže ona.\nSvakom detu koje je preživelo bilo koji oblik seksualnog zlostavljanja, kao i onom kojem se dijagnostifikuje neki emocionalni poremećaj, neophodna je psihoterapija, jer „posledice su neminovno tu, dobilo dete pomoć ili ne“.\n„Ipak doživljena trauma može da se prebrodi uz pomoć terapije“, kaže Marković.\n„Ukoliko dete ili mlad čovek ne dobije adekvatnu pomoć i podršku, posttraumatski stresni poremećaj i dalje postoji i čini ga disfunkcionalnim, a mlada osoba pokazuje promene u ponašanju, zloupotrebljava alkohol i droge, postaje promiskuitetna“, dodaje ona.\nPOGLEDAJTE: Saslušana glumica Milena Radulović\nprepoznati zlostavljanje kod dece\nzlostavljanje i deca\nPrethodni tekstRaspored sahrana – petak (22.01.)\nSledeći tekstBioritam roditelja se vraća u normalu kad dete napuni šest godina\nUhapšen muškarac osumnjičen za seksualno zlostavljanje maloletnice\nObjavljen snimak pedofila koji mami devojčicu u zgradu (VIDEO)


Podrška ostanku Škotske kao nezavisne države - u EU\nPodrška ostanku Škotske kao nezavisne države – u EU\nI. Đ. 10. aprila 2017. 12:39\nGrupa političara, uglavnom iz Zelene partije, rekla je da bi pomogla kako bi tranzicija do punog članstva Škotske u EU bila „brza i uredna koliko je to moguće“.\nPismo upućeno škotskom parlamentu potpisalo je 26 ministara Evropskog parlamenta, kao i članovi parlamenata država kao što su Nemačka, Irska, Grčka, Španija i Belgija.\n„Pitanje škotske ustavne budućnosti i vaše veze sa Britanijom i EU trebalo bi da odluči narod Škotske. Nije na nama da kažemo gde pripada Škotska ili kojim putem će ići. Ukoliko bi Škotska postala nezavisna zemlja i zatražila da zadrži svoje članstvo u EU, nudimo potpunu podršku da prelaz bude brz i uredan koliko je to moguće“, navode ministri.\nPodrška ministara mogla bi da bude viđena kao pojačanje za referendum o nezavisnosti koji planira premijerka Škotske Nikola Stardžen, ocenjuje „Gardijan“.\nŠkotska nacionalna partija pažljiva je u tome da referendum ne plasira kao povratak Briselu, s obzirom na to da je i među Škotima prisutna doza evroskepticizma, navodi lindonski list.\nOvog meseca, Španija je saopštila da neće iskoristiti veto ukoliko Škotska odluči da se pridruži EU i tako je otklonjena ključna prepreka škotskom članstvu u EU.\nČlan Zelene partije, Ros Grir, rekao je da postoji ogromna podrška širom Evrope za evropsku budućnost Škotske, ali da je to jedino moguće ukoliko Škotska postane nezavisna, prenosi „Gardijan“.


Agencija za restituciju : Južne vesti\nRestitucija ipak pauzirala izgradnju stanova za Rome kod Stočnog trga\n14:12, 7. 12. 2018.\nTo što je dvadesetak naslednika tražilo nazad zemlju kod Nišave iza Stočnog trga, ipak je privremeno stopiralo izgradnju 25 objakata za Rome. Ivan Pavlović iz Kancelarije za lokalni i ekonomski razvoj i projekte kaže da su najveći izgledi da zemlja bude vraćena vlasnicima pa da je onda kupi Grad Niš i nastavi projekat koji finansira EU sa milion evra.\nNiški Narodni muzej može da završi na ulici\n14:26, 4. 7. 2018.\nNa adresu Narodnog muzeja, koji je još pod krovom zgrade u Ulici Generala Milojka Lešjanina u Nišu, stiglo je konačno rešenje Agencije za restituciju da se zgrada vraća starim vlasnicima, kaže sekretarka ove ustanove Biljana Banićević, te bi ova kulturna ustanova mogla da završi na ulici. Grad može da “produži agoniju” još najviše 3 godine i zakupi taj prostor, ali šta će biti sa Muzejem nakon iseljenja i dalje je neizvesno, jer iz Sekretarijata za imovinu danima ne odgovaraju na pitanja novinara.\nPod restitucijom parcele na kojima je planirana gradnja kuća za Rome\n08:17, 3. 4. 2018.\nIako je Grad Niš već dobio građevinksu dozvolu da pravi 25 kuća za Rome u blizini Stočnog trga, zbog čega su se bunili stanovnici tog dela grada, dve parcele na kojima bi trebalo da se gradi su pod restitucijom. Iz Lige za zaštitu privatne svojine i ljudskih prava o ovoj situaciji obavestili su nišku vlast.\nApelovi naslednici godinama čekaju na rešenje Agencije za restituciju\n14:32, 29. 5. 2017.\nUnuke Jovana Apela, koji je osnovao pivaru u Nišu, smatraju da Agencija za restituciju odugovlači rešavanje njihovog zahteva da im se vrati fabrika, koja je prodata bugarskoj firmi 2015. godine, od kada je pogon ponovo pokrenut.\nAgencija za restituciju odbija da dostavi podatke o vraćanju imovine u Nišu\n09:30, 16. 5. 2017.\nOd avgusta prošle godine novinari Južnih vesti ne uspevaju da od Agencije za restituciju saznaju koliko je objekata u Nišu vraćeno vlasnicima, a koliko se predmeta još obrađuje. Osim tvrdnje da je iz Niša stilglo oko 1.000 zahteva za povraćaj imovine, Agencija i pored naloga Poverenika za informacije od javnog značaja još odbija da dostavi tražene podatke.\nHoće li se brakovi i ubuduće sklapati u Kući za venčanje?\n14:56, 16. 12. 2016.\nOsim što bi uskoro mogao da ostane bez galerijskog prostora u centru grada, jer je zgrada vraćena vlasncima, Niš bi, ukoliko proces restitucije bude na isti način rešen, mogao da ostane i bez Kuće za venčanje.\n"Lidl" stopirao izgradnju na Apelovcu, porodica traži svoju parcelu\n13:15, 30. 9. 2016.\nNakon što su stari vlasnici zatražili da im se vrati davno oduzeta imovina, gradske vlasti su obustavile kupovinu bivše kasarne na Apelovcu koju su planirali da prodaju nemačom lancu supermaketa "Lidl".\nPrvo rešenje o restituciji u Dimitrovgradu\n12:09, 19. 8. 2013.\nAgencija za restituciju donela je rešenje o vraćanju dela imovine naslednicima Jordana Momčilovića, oduzete pre više od pola veka, što je prvi slučaj u Dimitrovgradu od kada se primenjuje Zakon iz 2011. godine.\nNovi direktor Agencije za restituciju\n10:13, 27. 9. 2012.\nDugogodišnji zamenik Osnovnog javnog tužioca u Nišu Ivana Perović novi je direktor regionalne filijale agencije za povraćaj oduzete imovine.\nRanđelović na novoj funkciji\n13:13, 12. 3. 2012.\nMarko Ranđelović, funkcioner DS iz Niša, od 2. marta i formalno je direktor sektora Agencije za restituciju koji pokriva jug Srbije.


Bosnia and Herzegovina aviation news: ✈ Alarmantno stanje u BH Airlines-u\nI nakon svih sastanaka odrzanih prosle sedmice izmedju Vlade Federacije BiH, Aerodroma Sarajevo i BH Airlines-a stanje u kompaniji je alarmantno. Kao sto je se i ocekivalo Eurocontrol je najavio zabranu preleta prostora pod nazorom Eurocontrola (cijelo podrucje Evrope), jedinog operativnog aviona BH Airlines-a zbog neisplacenih dugova za usluge preleta i navigacije, isti slucaj je i sa aerodromom Cirih.\nPoslije svih ovih negativnih dogadjanja u kompaniji, jedini partner BH Airlines-a, Air Serbia je najavila ukidanje saradnje sa BH Airlines-om i raskidanje code share ugovora, od 1 marta ove godine.\nNakon najava iz Vlade da ce se nesto uraditi po pitanju spasavanja kompanije, nista se jos nije obistinilo a i sama uprava kompanije nema jasan plan kako da nastave dalje. Zbog svih propustenih godina i sansi i amaterskog upravljanja kompanijom, koja nikad nije imala viziju i strategiju razvoja, stvari su takve kakve jesu danas.\nDanas se samo govori o posljedicama a ne uzrocima zasto se kompanija nalazi pred gasenjem. Dok god se budemo vodili logikom da se novac poreznih obveznika moze rasipati bez odgovornosti od strane javnih preduzeca i bez kriminalnog gonjenja za rasipnistvo i korupciju, namjestanje tendera,primanje u radni odnos prijatelja i rodbine koji nisu kvalifikovani za pozicije na koje su postavljeni itd..., ove kompanije se nemogu nadati uspjehu, i cim se zavrne dotok sredstava iz budzeta iste dolaze pred zatvaranje.\nU slucaju BH Airlines-a, od samog nastanka kompanije pa do danas cijelo vrijeme kompaniju su potresale razne afere i nezakonske radnje ali nikad niko za to nije ni optuzen ni procesuiran pred tuzilastvom? Posteni radnici ove kompanije zasluzuju mnogo vise i bolje, a ne da svaki dan strahuju da li ce im kompanija prestati sa radom i dok ti isti ljudi ne primaju posteno zaradjene plate, sto se nemoze reci za upravu, koja nije u stanju da sastavi red letenja i iskoristi avione koje imaju, vec trckaraju po bh. medijima kukajuci.\nPostoji nacin da se BH Airlines izvuce iz sadasnjeg stanja ali sa pravim menadzmentom i punom podrskom Vlade, ali ako se budu vodili dosadasnjom logikom rada mislim da su dani za BH Airlines odbrojani.\nMoj prijedlog plana za rekonkstrukciju i obnovu BH Airlines-a:(dokument je proslijedjen Vladi FBiH, Ministarstvu prometa i komunikacija FBiH, BH Airlines-u)\nBH Airlines plan za rekonstrukciju\nPosted by Flying Bosnian at 7:00:00 PM


Sanitarno - ekološki tehničar, četvrti stepen, vanredno školovanje\nSanitarno - ekološki tehničar - četvrti stepen\nSanitarno - ekološki tehničar - Audio verzija\nMeđu zanimanja četvrtog stepena, jedno od možda najperspektivnijih jeste sanitarno - ekološki tehničar. Naime, iako možda naša zemlja donekle kaska za zemljama Evrope i sveta, a kada je u pitanju ekološka svest i njeno podizanje na visok nivo, činjenica je da sva privredna lica koja žele da posluju u skladu sa standardima koji su priznati na globalnom nivou itekako vode računa o ekološkoj, ali i sanitarnoj zaštiti. Baš iz tog razloga i svako ko želi da se kvalifikuje za zanimanje sanitarno - ekološki tehničar, a koje u svom redovnom programu ima i Akademija Oxford i to u svim poslovnicama koje se nalaze šriom Srbije može da očekuje da prilično brzo po sticanju diplome za konkretno zanimanje pronađe zaposlenje u ovoj struci.\nPrema opisu radnog mesta, sanitarno - ekološki tehničar je primarno zadužen da vodi računa o zaštiti životne sredine u konkretnom proizvodnom pogonu ili laboratoriji, to jest u okviru određenog privrednog subjekta u kom je zaposlen. Tačnije, bavi se detekcijom različitih zagađivača životne sredine, a zatim ih u skladu sa propisima i uklanja, odnosno prema ovlašćenjima koja ima, pristupa postupku koji je predviđen za uklanjanje konkretnog zagađivača. Isto tako, svako ko se kvalifikuje za pomenuto zanimanje ima obavezu i da brine o odgovarajućem nivou higijenskih i sanitarnih uslova u određenom prostoru, kao i da vodi računa o pravilnom izvšenju kako postupka dezinfekcije, tako i dezinsekcije, odnosno deratizacije. Ovi radnici imaju i zaduženje koje je vezano za merenje konkretnih parametara, a uz čiju pomoć se može utvrditi i da li je i u kolikoj meri ugrožena ekološka ravnoteža konkretne sredine.\nUzevši u obzir da je Akademija Oxford, a koja i organizuje nastavu za zanimanje sanitarno - ekološki tehničar zvanično za to ovlašćena, to svaki pojedinačni kandidat sa stečenom diplomom izdatom od strane pomenute institucije ima apsolutno pravo da nastavi školovanje, a ukoliko to želi, te da je priloži kada se bude upisivao na izabrani fakultet ili višu školu.\nPrema odredbama zvaničnog nastavnog programa, svako ko pohađa nastavu u okviru ovog smera je obavezan da prati i opšte, ali i stručne predmete, a svakako je zastupljena i praksa. Svi kandidati imaju priliku da praktičan deo nastave pohađaju kod poslovnih partnera naše institucije, to jest u okviru onih privrednih subjekata koji zapošljavaju osobe kvalifikovane za zanimanje sanitarno - ekološki tehničar, a uz to su i najbolji u svom poslu. U nastavnom programu su zastupljeni uglavnom svi opšteobrazovni predmeti, tako da slobodno možemo da kažemo da će učenici, pored konkretnih stručnih znanja, svakako biti u mogućnosti i da steknu zavidan nivo opšteg obrazovanja. Osim latinskog jezika i psihologije, odnosno ekologije i zaštite životne sredine, u uskostručne predmete koje podrazumeva zvaničan nastavni plan za obrazovni profil sanitarno - ekološki tehničar, spada i predmet prva pomoć i zdravstvena zaštita, odnosno anatomija i fiziologija. Tu su i predmeti epidemiologija, patologija, komunalna higijena i mikrobiologija, ali i medicinska biohemija i sanitarna tehnika, te predmet dezinfekcija, dezinsekcija i deratizacija. A uz sve pomenute, imaće prilike i da prate nastavu u okviru predmeta toksikološka hemija, medicina rada i opšta i školska higijena, odnosno medicinska biohemija i zdravstvena statistika, te sanitarna hemija.\nUzevši u obzir da je u pitanju školovanje za zanimanje IV stepena, svaki učenik je obavezan i da pohađa obavezan izborni predmet, te da se svake školske godine odluči da li će da prati versku nastavu ili će, pak da izabere predmet građansko vaspitanje.\nSanitarno - ekološki tehničar - spisak predmeta po godinama:\nSpisak gradova za zanimanje - Sanitarno - ekološki tehničar


Skupi podgorički kvadrati - BGnekretnine blog\nSkupi podgorički kvadrati\nCrna Gora, rast cena nekretnina\nPrema izveštaju Svetske banke u Crnoj Gori nema puno prostora za dalji rast cena nekretnina, a moguće su i njihove značajne korekcije.\nPoduže vreme smo slušali da u Crnoj Gori cene nekretnina rastu, pa rastu. Mnogi su se pitali da li tom procesu uopšte ima kraja ili je to poput beskrajne pučine... Cenama kvadrata u Crnoj Gori bavili su se ekonomski eksperti baš kao i stručnjaci za nekretnine ali se njima pozabavila i Svetska banka koja je ocenila da je promet nekretnina u Crnoj Gori dosegao maksimum i da se više ne može očekivati njihova kupovina. Rast cena nekretnina, kako je navedeno, može se očekivati samo na veoma malom broju lokacija i to prevashodno duž obale Jadranskog mora. Dakle, obala uz plavetnilo mora još drži visok nivo cena.\nOsnovni elementi stranih direktnih investicija nestaće u Crnoj Gori pod uticajem pogoršanog međunarodnog ekonomskog ambijenta, ocenjeno je u izveštaju Svetske banke o pregledu crnogorske javne potrošnje i institucija.\n„Bum na tržištu nekretnina u prethodne dve godine doveo je do situacije u kojoj cene stanova i kuća u Podgorici trenutno prevazilaze one u Berlinu ili Pekingu. Nema još puno prostora za dalji rast, a indikatori ukazuju na moguće značajne korekcije cena na crnogorskom tržištu nekretnina“ navodi se u izveštaju Svetske banke, koji je objavljen u „Vijestima“.\nProjektovanje značajnog pada u prilivima kapitala podrazumeva da će ekonomske aktivnosti narednih nekoliko godina biti manje intenzivne, smatraju autori izveštaja.\nU dokumentu je ocenjeno da je turistička sezona prošle godine bila izuzetna delimično zbog „novine“ destinacije i broja međunarodno značajnih kulturoloških događaja.\n„Materijalizacija uskih grla javne infrastrukture tokom perioda najveće tražnje, naročito onih koji se tiču snabdevanja vodom i strujom, nekontrolisana gradnja i u velikoj meri nerešeno odlaganje čvrstog i tečnog otpada, mogu sprečiti ponovni dolazak visokoplatežnih turista“ upozorili su iz Svetske banke.\nU ovom izveštaju se navodi da crnogorski turistički proizvod je privlačan samo u poređenju sa drugim destinacijama zapadnog Balkana, ali još nije konkurentan u odnosu na već utvrđena turistička tržišta u regionu.\n„Studija Svetskog ekonomskog foruma (WEF) za ovu godinu o konkurentnosti u putovanjima i turizmu otkrila je ozbiljne zabrinutosti u pogledu konkurentnosti cena i ekološke održivosti turističkog sektora Crne Gore. Prema toj studiji, Crna Gora je na 105. mestu po ekološkoj održivosti, a na 129. prema konkurentnosti cena, od 130 posmatranih zemalja.\nU izveštaju Svetske banke se navodi da kada crnogorska prirodna lepota jednog dana nestane, uključujući atrakcije koje su promovisane u zvaničnim turističkim brošurama, turisti bi mogli preispitati svoj izbor destinacije. Inače, deficit tekućeg računa povećan je sa pola milijarde evra u 2006. na jednu milijardu evra prošle godine, što je veći rast nego u bilo kojoj zemlji regiona Evrope i centralne Azije, podsetili su iz Svetske banke.


Izazovi sa kojima se suočava novi predsednik Severne Makedonije\nBy Naser Pajaziti / Објављено на: May 14, 2019\nJuče je bio prvi radni dan za novog predsednika Severne Makedonije, Stevu Pendarovskog, koji je obećao da će biti predsednik svih građana te da će biti predan integraciji zemlje u NATO i EU.\nPolitički eksperti kažu da će se novi predsednik suočiti s velikim izazovima, počevši od zakona koje nije potpisao njegov prethodnik, Đorđe Ivanov, uprkos činjenici da su oni izglasani u parlamentu.\nNovinar Borjan Jovanovski izjavio je da su veliki izazovi za Pendarovskog u naredne dve sedmice povezani s načinom na koji će on obnoviti politički dijalog i pomoći političkim stranama da se pomire.\n“Ovaj predsednik će biti posvećen promociji političkog dijaloga, jer to očekuju sve zemlje članice EU. Evropska komisija će 29. maja objaviti izveštaj o Makedoniji, dok će se takođe odlučivati i o statusu Specijalnog tužilaštva. Stoga će naredne dve sedmice biti test za Pendarovskog o načinu na koji će obnoviti dijalog i pomiriti političke strane“, rekao je Jovanovski.\nAnalitičar Boris Georgievski kaže da novi predsednik mora vratiti poverenje u ovu visoku državnu funkciju. „Niko ne očekuje ništa spektakularno od novoizabranog predsednika. Severnoj Makedoniji je potreban predsednik koji će težiti integraciji zemlje u evroatlantske strukture i jačanju multietničkog društva“, kaže Georgijevski.\nStevo Pendarovski je peti predsednik koji je zemlja imala od proglašenja nezavisnosti od bivše Jugoslavije. / ibna /


Vlada RS razmatraće danas problematiku u “Elektroprenosu BiH”, nakon čega će biti održan sastanak s predstavnicima RS u zajedničkim institucijama BiH u vezi s novonastalom problematikom, otkad je Rafi Gregorijan, supervizor za Brčko, donio nalog kojim je regulisao vlasništvo nad imovinom Elektroprenosa BiH u Brčkom.\n– Prava malih akcionara, kada je u pitanju imovina "Elektroprenosa BiH", jesu zanemarena. Mnogi akcionari imali su dio vlasništva nad imovinom, koja je sada navodno u vlasništvu “Elektroprenosa BiH”. Pokušaj stvaranja jedinstvene kompanije nije uspio. Da su poštovani principi autonomije entiteta u oblasti elektroprenosa, naročito po pitanjima odlučivanja, razvoja i investicija, moglo je doći do uspjeha – rekao je Vrhovac.\nOn kaže da se u oblasti prenosa električne energije u posljednjih nekoliko godina sve lomilo preko koljena.\n– Zakon o elektroprenosu odavno je trebao biti izmijenjen, jer je očigledno i bez svake sumnje da on u ovakvoj formi ne može zaživjeti u praksi. Van pameti je da visoki predstavnik nameće rješenja u investiciono-razvojnoj i tehničko-razvojnoj priči. To je potpuno neshvatljivo – kaže Vrhovac.\nVrhovac se zapitao kakvu imovinu ima Brčko u sastavu "Elektroprenosa BiH", ocijenivši da je ta imovina po svemu sudeći neznatna da bi se o njoj polemisalo.\n– To se najvjerovatnije svodi na nekoliko stubova dalekovoda – kaže Vrhovac i naglašava da se iza svega najvjerovatnije krije pokušaj ucjenjivanja Republike Srpske.\nGregorijan je u subotu donio nalog kojim će, u slučaju bilo kakvog postupanja koje ima za cilj da rezultira podjelom, likvidacijom ili onemogućavanjem “Elektroprenosa BiH” da funkcioniše kao pravno lice, imovina te kompanije koja se nalazi u Brčko distriktu i dalje pripadati samo “Elektroprenosu BiH”, osim ukoliko ta kompanija prestane postojati kao pravno lice. U tom slučaju, imovina "Elektroprenosa BiH" u Brčko distriktu automatski će se smatrati imovinom Brčko distrikta u skladu s Konačnom arbitražnom odlukom, Aneksom konačne arbitražne odluke i Ustavom BiH.


Marriott takođe kažnjen po GDPR-u zbog kompromitovanja podataka gostiju - BIGportal.ba\nMarriott takođe kažnjen po GDPR-u zbog kompromitovanja podataka gostiju\nJuli 11, 2019 Juli 11, 2019 0118\nZbog kompromitovanja privatnih podataka više miliona svojih gostiju hotelska grupacija Marriott će biti kažnjena s čak 99,2 miliona britanskih funti.\nBritanski regulatorni organ ICO ovih dana izrekao je dve velike kazne vođen evropskom regulativom o zaštiti podataka – GDPR. Prva se odnosila na British Airways koji je prošle godine bio žrtva hakerskog napada, i koji će zbog nedovoljne brige o privatnim podacima svojih putnika verovatno morati da plati 183 miliona funti. Po istim pravilima evropskog GDPR-a britanski Information Commissioner’s Office sada je kaznio i hotelsku grupaciju Marriott.\nNjima je od 2014. do 2018. godine ukradena velika količina privatnih podataka. Kompromitovano je ukupno 399 miliona gostiju ovog hotelskog lanca i svih hotela iz njihove grupacije (kao što su Westin, Le Méridien i Sheraton) u celom svetu, a kazna po GDPR-u takođe nije mala. Britanski regulatorni organ odredio je da je Marriott zbog propusta u zaštiti podataka dužan 99,2 miliona funti (oko 124 miliona dolara).\nOd 339 miliona oštećenih gostiju, 30 miliona su bili rezidenti 31 zemlje članice Evropskog ekonomskog područja, pa se kazna pre svega odnosi na curenje njihovih privatnih podataka. Takođe, procenjuje se da je preko pet miliona neenkriptovanih brojeva pasoša pogođeno napadom. Iz Marriott-a su poručili kako će na ovu odluku uložiti žalbu.


Istraživanje pokazalo da 73% muzičara pati od mentalnih bolesti | HARDWIRED MAGAZINE\nIstraživanje pokazalo da 73% muzičara pati od mentalnih bolesti\nNovo istraživanje je pokazalo da 73% muzičara pati od nekog vida mentalne bolesti, dok samo 19% uživa u uslovima koje ima na tom poslu. To istraživanje je sprovela kuća Red Unicorn koja se bavi digitalnom distribucijom anketirajući skoro 1500 muzičara u periodu od 21. marta do 2. aprila, prenosi Billboard.\nTa kuća je objavila da čak 3 četvrtine anketiranih oseća stres, anksioznost i/ili depresiju dok se bave svojim poslom. Brojke su čak i gore kada je u pitanju mlađa populacija od 18 do 25 godina starosti, jer se kod njih javljaju poremećaji koji ih prate celog života i to kod 80% ispitanika.\n„Naše istraživanje govori da nešto mora da se promeni“, rekao je Johan Svanberg, CEO ove kompanije i dodao: „Vreme je da se pozabavimo muzičarima i da im pomognemo sa tim problemima. To mora da se desi pre nego što dođu do komercijalnog uspeha. Kao industrija treba da se zapitamo koja je naša odgovornost za pravljenje pozitivnije klime u ovoj industriji?“\nDalje istraživanje govori da je procenta muzičara dobija napade panike, dok se 57 procenata veoma brine za svoje mentalno zdravlje (čak 41% kaže da im se ta briga ponavlja više puta u toku dana). Samo 39 procenata anketiranih muzičara kažu da su pokušali da potraže stučnu pomoć, dok 51% pokušava da taj problem reši na svoj način primenjivajući svoje taktike.


Finska zvanično traži ulazak u NATO, Rusija upozorava da će reagovati - Princip | Princip\nAdded by Luka Stankovic on 15/05/2022.\nTags: Finska, NATO, Rusija\nFoto: AP Photo, Frank Augstein\nFinska je potvrdila da će podneti zahtev za ulazak u NATO uprkos tome što je ruski predsednik upozorio da bi bila „greška“ da to učini.\nFinski predsednik Sauli Ninisto rekao je da će pridruživanje vojnom savezu „uvećati” bezbednost njegove zemlje nakon ruske operacije u Ukrajini. Očekuje se da će zvanični zahtev za članstvo biti podnet sedištu NATO-a u Briselu sledeće nedelje.\n„Ovo je istorijski dan. Počinje nova era“, rekao je Ninisto i dodao je da mu taj potez daje “sigurnost” i da članstvo ima “ogromnu važnost” za zemlju. „U budućnosti sam opisao da će se finsko-ruski odnosi promeniti i siguran sam da Rusi razmišljaju na sličan način, ali, kao što sam rekao, postoje svakodnevna pitanja gde morate biti sposobni da sarađujete“, rekao je predsednik.\nNinisto je juče rekao Vladimiru Putinu o svojim namerama, što je izazvalo upozorenje ruskog predsednika da bi napuštanje neutralnosti bila „greška”. Kao odgovor, finski lider je rekao Putinu da je invazija na Ukrajinu promenila bezbednosno okruženje u zemlji. Očekuje se da će kandidaturu Finske za članstvo u NATO-u pratiti sličan potez Švedske.\nSaopštenje je usledilo pošto je u Berlinu održan sastanak ministara spoljnih poslova NATO-a na kojem se razgovaralo o ukrajinskom ratu i širenju alijanse.1\nRuski zvaničnici su izjavili da će biti primorani da „odgovore” na potez susedne Finske da se pridruži NATO-u.\nU saopštenju Ministarstva spoljnih poslova navodi se da bi taj potez ozbiljno naštetio bilateralnim odnosima, kao i bezbednosti i stabilnosti u severnoj Evropi. Ranije su finski predsednik i premijer pozvali zemlju da podnese zahtev za članstvo u NATO „bez odlaganja”.\nOvaj potez dolazi usred porasta javne podrške članstvu u NATO-u posle ruske invazije na Ukrajinu. Finska deli granicu od 1.300 kilometara sa Rusijom, što čini rusku zabrinutost ovakvim potezom finske krajnje opravdanim.2